cyanic-selkie/wikianc huggingface dataset:
ജെയിംസ് മക്അവോയ്
2011 ൽ എക്സ്-മെൻ: ഫസ്റ്റ് ക്ലാസ് (2011) എന്ന സൂപ്പർഹീറോ ചിത്രത്തിൽ പ്രൊഫസർ ചാൾസ് സേവ്യറായി മക്അവോയ് അഭിനയിച്ചു, എക്സ്-മെൻ: ഡെയ്സ് ഓഫ് ഫ്യൂച്ചർ പാസ്റ്റ് (2014), എക്സ്-മെൻ: അപ്പോക്കാലിപ്സ് (2016), ഡെഡ്പൂൾ 2 (2018), ഡാർക്ക് ഫീനിക്സ് (2019) എന്നീ ചിത്രങ്ങളിൽ ഈ വേഷം മക്അവോയ് തുടർന്നും അവതരിപ്പിച്ചു. ക്രൈം കോമഡി-നാടക ചിത്രമായ ഫിൽത്ത് (2013) ൽ മക്അവോയ് അഭിനയിച്ചു, ഇതിനായി ബ്രിട്ടീഷ് സ്വതന്ത്ര ചലച്ചിത്ര അവാർഡിലെ മികച്ച നടനുള്ള പുരസ്കാരം നേടി. 2016 ൽ എം. നൈറ്റ് ശ്യാമളന്റെ സ്പ്ലിറ്റ് എന്ന ചിത്രത്തിൽ 23 ഇതര വ്യക്തിത്വങ്ങളുള്ള കെവിൻ ക്രംബ് എന്ന വ്യക്തിയെ അദ്ദേഹം അവതരിപ്പിച്ചു, ഇതിന് നിരൂപക പ്രശംസ ലഭിച്ചു , പിന്നീട് 2019 ൽ ഈ ചിത്രത്തിന്റെ  തുടർച്ചയായ ഗ്ലാസ് എന്ന ചിത്രത്തിൽ ഈ വേഷം വീണ്ടും അവതരിപ്പിച്ചു.
ചെറുപ്പകാലം
സൈക്യാട്രിക് നഴ്‌സ് എലിസബത്തിന്റെയും ബിൽഡർ ജെയിംസ് മക്അവോയി സീനിയറുടെയും മകനായി 1979 ഏപ്രിൽ 21 ന് ഗ്ലാസ്‌ഗോയിൽ ജെയിംസ് മക്അവോയ് ജനിച്ചു. റോമൻ കത്തോലിക്കനായിട്ടാണ് അദ്ദേഹം വളർന്നത്. ഏഴാമത്തെ വയസ്സിൽ മാതാപിതാക്കൾ വിവാഹമോചനം നേടി. മക്അവോയിയുടെ അമ്മയുടെ ആരോഗ്യനില മോശമായിരുന്നു, തുടർന്ന് അദ്ദേഹത്തെ ഗ്ലാസ്‌ഗോയിലുള്ള അമ്മയുടെ മാതാപിതാക്കളുടെ അടുത്തു താമസിക്കാൻ അയച്ചു. മക്അവോയിക്ക് ജോയ് എന്ന് പേരുള്ള ഒരു സഹോദരിയും ഡൊണാൾഡ് എന്ന ഒരു ഇളയ അർദ്ധസഹോദരനുമുണ്ട്. കുട്ടിക്കാലം മുതൽ അദ്ദേഹം പിതാവുമായി അടുത്തിടപഴുകിയിട്ടില്ല. ഗ്ലാസ്‌ഗോയിലെ ജോർദാൻഹിൽ പ്രദേശത്തെ കത്തോലിക്കാ സെന്റ് തോമസ് അക്വിനാസ് സെക്കൻഡറി സ്‌കൂളിൽ പഠിച്ച അദ്ദേഹം പൗരോഹിത്യത്തിൽ ചേരുന്നതിനെക്കുറിച്ച് ഇടക്കാലത്തു ആലോചിച്ചു. വിദ്യാഭ്യാസകാലത്ത് അദ്ദേഹം ഒരു പ്രാദേശിക ബേക്കറിയിൽ ജോലി ചെയ്തു.
സ്വകാര്യ ജീവിതം
ഷെയിമ്ലെസ്സ് എന്ന ടെലിവിഷൻ പരമ്പരയിൽ അഭിനയിച്ചിരുന്ന കാലത്തു സഹനടിയായിരുന്ന ആൻ-മാരി ഡഫുമായി മക്അവോയ് പ്രണയത്തിലാവുകയും, 2006 നവംബർ 11 ന് അവർ വിവാഹിതരാവുകയും ചെയ്ത്. അവർക്ക് ബ്രെൻഡൻ (ജനനം 2010) എന്നൊരു മകനുണ്ട്. 2016 മെയ് 13 ന് ദമ്പതികൾ സംയുക്തമായി വിവാഹമോചനത്തിനുള്ള തീരുമാനം പ്രഖ്യാപിച്ചു. എന്നാൽ മകന്റെ ജീവിതത്തിലെ തടസ്സം കുറയ്ക്കുന്നതിന്, മറ്റെവിടെയെങ്കിലും ജോലി ചെയ്യാത്തപ്പോൾ അവർ ഇപ്പോഴും നോർത്ത് ലണ്ടനിൽ ഒരേ വീട് പങ്കിടുന്നു.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1979-ൽ ജനിച്ചവർ
അന മാരിയ ദെൽ റിയോ
ചിലിയൻ എഴുത്തുകാരിയാണ് അന മാരിയ ദെൽ റിയോ (ജനനം :1948). വിഖ്യാതമായ മരിയ ലൂയിസ ബൊംപാൽ പുരസ്കാരമടക്കം നിരവധി പുരസ്കാരങ്ങൾ ലഭിച്ചിട്ടുണ്ട്.
ജീവിതരേഖ
ചിലിയിലെ കാത്തലിക് യൂണിവേഴ്സിറ്റിയിൽ നിന്നു ബിരുദം നേടി.
പുറം കണ്ണികൾ
വർഗ്ഗം:ചിലിയൻ എഴുത്തുകാർ വർഗ്ഗം:സ്പാനിഷ് നോവലിസ്റ്റുകൾ വർഗ്ഗം:1948-ൽ ജനിച്ചവർ
വിൻഡോസ് 98
മൈക്രോസോഫ്റ്റ് വിൻഡോസ് ഓപ്പറേറ്റിംഗ് സിസ്റ്റങ്ങളിൽ പെട്ട വിൻഡോസ് 9x കുടുംബത്തിന്റെ ഭാഗമായി മൈക്രോസോഫ്റ്റ് വികസിപ്പിച്ചെടുത്ത ഉപഭോക്തൃ-അധിഷ്ഠിത ഓപ്പറേറ്റിംഗ് സിസ്റ്റമാണ് വിൻഡോസ് 98. 9x ലൈനിലെ രണ്ടാമത്തെ ഓപ്പറേറ്റിംഗ് സിസ്റ്റവും, വിൻഡോസ് 95 ന്റെ പിൻഗാമിയുമാണ്, ഇത് 1998 മെയ് 15 ന് നിർമ്മാണ പ്രവർത്തനങ്ങൾ നടക്കുകയും, 1998 ജൂൺ 25 ന് റീട്ടെയിലായി ലഭിച്ചു തുടങ്ങി. അതിന്റെ മുൻഗാമിയെപ്പോലെ, ഇത് എംഎസ്ഡോസ് അടിസ്ഥാനമാക്കി ബൂട്ട് ചെയ്യുന്നതുമായ ഒരു ഹൈബ്രിഡ് 16-ബിറ്റ്, 32-ബിറ്റ് മോണോലിത്തിക്ക് ഉൽപ്പന്നമാണ്.
വിൻഡോസ് 98 ഒരു വെബ്-ഇന്റഗ്രേറ്റഡ് ഓപ്പറേറ്റിംഗ് സിസ്റ്റമാണ്, അത് അതിന്റെ മുൻഗാമിയുമായി നിരവധി സമാനതകൾ ഉണ്ട്. അതിന്റെ മിക്ക മെച്ചപ്പെടുത്തലുകളും ഉപയോക്തൃ അനുഭവം മെച്ചപ്പെടുത്തുന്നതിനായി രൂപകൽപ്പന ചെയ്തതോ ആയിരുന്നു, എന്നാൽ മെച്ചപ്പെട്ട യുഎസ്ബി പിന്തുണയും അസ്സെസബിലിറ്റി കൂടാതെ ഡിവിഡി പ്ലെയറുകൾ പോലുള്ള ഹാർഡ്‌വെയർ അഡ്വാൻസ്മെന്റിനുള്ള പിന്തുണയും ഉൾപ്പെടെ, സിസ്റ്റം എൻഹാൻസമെന്റും കഴിവുകളും മെച്ചപ്പെടുത്തുന്നതിനായി ഒരുപിടി ഫീച്ചറുകളും അവതരിപ്പിച്ചു. വിൻഡോസ് ഡ്രൈവർ മോഡൽ സ്വീകരിച്ച വിൻഡോസിന്റെ ആദ്യ പതിപ്പാണ് വിൻഡോസ് 98, കൂടാതെ ഡിസ്ക് ക്ലീനപ്പ്, വിൻഡോസ് അപ്ഡേറ്റ്, മൾട്ടി മോണിറ്റർ സപ്പോർട്ട്, ഇന്റർനെറ്റ് കണക്ഷൻ ഷെയറിംഗ് തുടങ്ങിയ വിൻഡോസിന്റെ ഭാവി തലമുറകളിൽ സ്റ്റാൻഡേർഡ് ആകുന്ന ഫീച്ചറുകൾ അവതരിപ്പിച്ചു.
വിൻഡോസിന്റെ പൂർണമായി മെച്ചപ്പെട്ട അടുത്ത തലമുറയ്ക്ക് പകരം വിൻഡോസ് 95-ന്റെ "ട്യൂൺ-അപ്പ്" എന്ന നിലയിലാണ് മൈക്രോസോഫ്റ്റ് വിൻഡോസ് 98 വിപണനം ചെയ്തത്. റിലീസിന് ശേഷം, അതിന്റെ വെബ്-ഇന്റഗ്രേറ്റഡ് ഇന്റർഫേസിനും ഉപയോഗക്കാനുള്ള എളുപ്പത്തിന്റെ പേരിലും വിൻഡോസ് 95-ൽ നിലവിലുള്ള പ്രശ്‌നങ്ങളെ കൈകാര്യം ചെയ്യുന്നതിനുള്ള കഴിവ് മൂലവും ഇത് പൊതുവെ നല്ല സ്വീകാര്യത നേടി, എന്നിരുന്നാലും ഇത് അതിന്റെ മുൻഗാമിയെ അപേക്ഷിച്ച് സ്ഥിരതയുള്ളതല്ലെന്ന് ചിലർ ചൂണ്ടിക്കാട്ടി. വിൻഡോസ് 98 ഏകദേശം 58 ദശലക്ഷം ലൈസൻസുകൾ വിറ്റു, വിൻഡോസ് 98 സെക്കൻഡ് എഡിഷൻ (എസ്ഇ) എന്നറിയപ്പെടുന്ന ഒരു പ്രധാന അപ്‌ഡേറ്റ് 1999 മെയ് 5-ന് പുറത്തിറങ്ങി. അതിന്റെ പിൻഗാമിയായ വിൻഡോസ് മീ 2000-ൽ പുറത്തിറങ്ങിയതിനുശേഷം, വിൻഡോസ് 98, 98 എസ്ഇ എന്നിവയ്ക്കുള്ള മുഖ്യധാര പിന്തുണ 2002 ജൂൺ 30-ന് അവസാനിച്ചു, തുടർന്ന് 2006 ജൂലൈ 11-ന് പിന്തുണ നീട്ടി നൽകി.
പുരോഗതി
വിൻഡോസ് 95 ന്റെ വിജയത്തെത്തുടർന്ന്, വിൻഡോസ് 98 ന്റെ വികസനം ആരംഭിച്ചു, തുടക്കത്തിൽ "മെംഫിസ്" എന്ന ഡെവലപ്മെന്റ് കോഡ് നാമത്തിൽ. ആദ്യത്തെ പരീക്ഷണ പതിപ്പ്, വിൻഡോസ് മെംഫിസ് ഡെവലപ്പർ റിലീസ് എന്നിവ 1997 ജനുവരിയിൽ പുറത്തിറങ്ങി.
1997 ജൂൺ 30-ന് പുറത്തിറങ്ങിയ വിൻഡോസ് മെംഫിസ് ബീറ്റ 1 എന്ന പേരിൽ മെംഫിസ് ആദ്യമായി ബീറ്റയിൽ പ്രവേശിച്ചു. ഇതിനെ തുടർന്ന് വിൻഡോസ് 98 ബീറ്റ 2, മെംഫിസ് എന്ന പേര് ഒഴിവാക്കി ജൂലൈയിൽ പുറത്തിറങ്ങി. വിൻഡോസ് 95-നുള്ള വിൻഡോസ് 98 അപ്‌ഗ്രേഡ് പായ്ക്കിനൊപ്പം 1998-ന്റെ ആദ്യ പാദത്തിൽ വിൻഡോസ് 98-ന്റെ പൂർണ്ണമായ റിലീസ് മൈക്രോസോഫ്റ്റ് ആസൂത്രണം ചെയ്തിരുന്നു, എന്നാൽ വിൻഡോസ് 3.x ഓപ്പറേറ്റിംഗ് സിസ്റ്റങ്ങൾക്ക് സമാനമായ ഒരു നവീകരണം രണ്ടാം പാദത്തിൽ പ്ലാൻ ചെയ്തിരുന്നു. കൂടുതൽ കമ്പാറ്റിബിലിറ്റി പ്രശ്‌നങ്ങൾ ഉള്ളതിനാൽ വിൻഡോസ് 95-നേക്കാൾ കൂടുതൽ പരിശോധനകൾ ആവശ്യമായി വരുന്നതിനാലാണ് വിൻഡോസ് 3-നുള്ള അപ്‌ഗ്രേഡ് പിന്നീട് പുറത്തിറക്കിയതെന്ന് മൈക്രോസോഫ്റ്റിന്റെ പ്രൊഡക്റ്റ് മാനേജരായ സ്റ്റേസി ബ്രെഫോഗിൾ വിശദീകരിച്ചു. പായ്ക്കുകൾ ഒന്നായി നവീകരിക്കുകയും അവയുടെ എല്ലാ റിലീസ് തീയതികളും രണ്ടാം പാദത്തിലേക്ക് സജ്ജീകരിക്കുകയും ചെയ്യുകയും ചെയ്തു.
ഡിസംബർ 15-ന്, മൈക്രോസോഫ്റ്റ് വിൻഡോസ് 98 ബീറ്റ 3 പുറത്തിറക്കി. വിൻഡോസ് 3.1x-ൽ നിന്ന് അപ്‌ഗ്രേഡ് ചെയ്യാൻ കഴിയുന്ന ആദ്യത്തെ ബിൽഡായിരുന്നു ഇത്, പുതിയ സ്റ്റാർട്ടപ്പ്, ഷട്ട്ഡൗൺ സൗണ്ടുകൾ അവതരിപ്പിച്ചു.
അതിന്റെ പൂർത്തീകരണത്തോടടുത്ത്, വിൻഡോസ് 98 റിലീസ് കാൻഡിഡേറ്റായി 1998 ഏപ്രിൽ 3-ന് പുറത്തിറങ്ങി, അത് ഡിസംബർ 31-ന് കാലഹരണപ്പെട്ടു. ആ മാസം കോംഡെക്സി(COMDEX)-ൽ നടന്ന ശ്രദ്ധേയമായ ഒരു പത്രപ്രദർശനം നടത്തി. മൈക്രോസോഫ്റ്റ് സിഇഒ ബിൽ ഗേറ്റ്‌സ് ഓപ്പറേറ്റിംഗ് സിസ്റ്റം ഉപയോഗിക്കാനുള്ള എളുപ്പത്തെക്കുറിച്ചും, പ്ലഗ് ആൻഡ് പ്ലേ (PnP)-യ്ക്കുള്ള മെച്ചപ്പെടുത്തിയ പിന്തുണയും എടുത്തുകാട്ടുകയായിരുന്നു. എന്നിരുന്നാലും, പ്രസന്റേഷൻ അസിസ്റ്റന്റ് ക്രിസ് കപ്പോസെല ഒരു യുഎസ്ബി സ്കാനർ പ്ലഗ് ഇൻ ചെയ്‌തപ്പോൾ, ഓപ്പറേറ്റിംഗ് സിസ്റ്റം ക്രാഷായി, തൻമൂലം ബ്ലൂ സ്ക്രീൻ ഡെത്ത് കാണിച്ചു. "അതുകൊണ്ടായിരിക്കണം ഞങ്ങൾ ഇതുവരെ വിൻഡോസ് 98 ഷിപ്പ് ചെയ്യാത്തത്" എന്ന് പരിഹാസത്തോടെ ബിൽ ഗേറ്റ്സ് പറഞ്ഞു. ഈ സംഭവത്തിന്റെ വീഡിയോ ദൃശ്യങ്ങൾ ഇന്റർനെറ്റിൽ ഒരു ജനപ്രിയമായി മാറി.
വിൻഡോസ് 98 സെക്കൻഡ് എഡിഷൻ എന്ന പേരിൽ ഓപ്പറേറ്റിംഗ് സിസ്റ്റത്തിന്റെ രണ്ടാമത്തെ പ്രധാന പതിപ്പ് പിന്നീട് 1999 മാർച്ചിൽ അനാവരണം ചെയ്യപ്പെട്ടു. 1999 ഏപ്രിൽ 23-ന് മൈക്രോസോഫ്റ്റ് ഫൈനൽ ബിൽഡ് കംപൈൽ ചെയ്തു, 1999 മെയ് 5-ന് അത് പുറത്തിറക്കിയത് 2001-ൽ വിൻഡോസ് എൻടി(NT) ആർക്കിടെക്ചറും കേർണലും അടിസ്ഥാനമാക്കിയുള്ള വിൻഡോസ് എക്സ്പി(XP) അവതരിപ്പിക്കുന്നതിന് മുമ്പ്, 2000-ൽ വിൻഡോസ് മീ(Me) റിലീസ് ചെയ്യുന്നതിനുള്ള ലൈൻ മൈക്രോസോഫ്റ്റ് സംക്ഷിപ്തമായി പുനരുജ്ജീവിപ്പിക്കുന്നത് വരെ വിൻഡോസ് 9x ലൈനിലെ അന്തിമ ഉൽപ്പന്നം വിൻഡോസ് 98 ആയിരുന്നു. വിൻഡോസ് 2000-ൽ ഉപയോഗിച്ചിരുന്ന വിൻഡോസ് എൻ‌‌ടി ആർക്കിടെക്ചറും കേർണലും അടിസ്ഥാനമാക്കിയുള്ളതാണ് ഇത്.
വെബ് ഇന്റഗ്രേഷനും ഷെൽ എൻഹാൻസ്മെന്റും
വിൻഡോസ് 98 ന്റെ ആദ്യ പതിപ്പിൽ ഇന്റർനെറ്റ് എക്സ്പ്ലോറർ 4.01 ഉൾപ്പെടുന്നു. ഇത് രണ്ടാം പതിപ്പിൽ 5.0 ആയി അപ്ഡേറ്റ് ചെയ്തു. ഇന്റർനെറ്റ് എക്സ്പ്ലോറർ കൂടാതെ, ഔട്ട്ലുക്ക് എക്സ്പ്രസ്, വിൻഡോസ് അഡ്രസ്സ് ബുക്ക്, ഫ്രണ്ട്പേജ് എക്സ്പ്രസ്, മൈക്രോസോഫ്റ്റ് ചാറ്റ്, പേഴ്സണൽ വെബ് സെർവർ, വെബ് പബ്ലിഷിംഗ് വിസാർഡ്, നെറ്റ്ഷോ(NetShow) തുടങ്ങിയ നിരവധി ഇന്റർനെറ്റ് കമ്പാനിയൻ ആപ്ലിക്കേഷനുകളും ഉൾപ്പെടുത്തിയിട്ടുണ്ട്. ഒന്നിലധികം ഉപയോക്താക്കളെ കോൺഫറൻസ് കോളുകൾ നടത്താനും ഒരു ഡോക്യുമെന്റിൽ പരസ്പരം പ്രവർത്തിക്കാനും നെറ്റ്മീറ്റിംഗ് അനുവദിക്കുന്നു.
വിൻഡോസ് 98 ഷെൽ വെബ്-ഇന്റഗ്രേറ്റഡ് ആണ്; അതിൽ ഡെസ്ക്ബാൻഡ്, ആക്റ്റീവ് ഡെസ്ക്ടോപ്പ്, ചാനലുകൾ, ടാസ്ക്ബാറിലെ ബട്ടണിൽ ക്ലിക്കുചെയ്ത് ഫോർഗ്രൗണ്ട് വിൻഡോകൾ ചെറുതാക്കാനുള്ള കഴിവ്, സിംഗിൾ-ക്ലിക്ക് ലോഞ്ചിംഗ്, ബാക്ക് ആൻഡ് ഫോർവേഡ് നാവിഗേഷൻ ബട്ടണുകൾ എന്നിവ അടങ്ങിയിരിക്കുന്നു. പ്രിയപ്പെട്ടവ, വിൻഡോസ് എക്സ്പ്ലോററിലെ അഡ്രസ്സ് ബാർ, ഇമേജ് തമ്പ് നെയിലുകൾ, ഫോൾഡറുകളിലെ ഇൻഫോടിപ്പുകളും വെബ് വ്യൂവും, എച്ച്ടിഎംഎൽ അടിസ്ഥാനമാക്കിയുള്ള ടെംപ്ലേറ്റുകൾ വഴി ഫോൾഡർ ഇഷ്‌ടാനുസൃതമാക്കുവാനും സാധിക്കുന്നു. വെബിലേക്കോ ഉപയോക്താവിന്റെ ഡെസ്‌ക്‌ടോപ്പിലേക്കോ ആക്‌സസ് വേഗത്തിലാക്കാൻ രൂപകൽപ്പന ചെയ്‌തിരിക്കുന്നതും ഉപയോക്താവിന്റെ ഇഷ്ടത്തിനുസരിച്ച് ആക്കാൻ കഴിയുന്ന ടൂൾബാറുകളെ ടാസ്‌ക്ബാർ പിന്തുണയ്‌ക്കുന്നു; ഈ ടൂൾബാറുകളിൽ ഒരു അഡ്രസ് ബാറും ക്വിക്ക് ലോഞ്ചും ഉൾപ്പെടുന്നു. അഡ്രസ്സ് ബാർ ഉപയോഗിച്ച്, ഉപയോക്താവ് ഒരു യുആർഎൽ ടൈപ്പുചെയ്‌ത് വെബ് ആക്‌സസ് ചെയ്യുന്നു, കൂടാതെ ഷോ ഡെസ്‌ക്‌ടോപ്പ് ബട്ടൺ ഉപയോഗിച്ച് വിൻഡോകൾക്കും ഡെസ്‌ക്‌ടോപ്പിനും ഇടയിൽ പരസ്പരം മാറാൻ സാധിക്കുന്ന സിസ്റ്റം പ്രവർത്തനങ്ങൾ ചെയ്യുന്ന കുറുക്കുവഴികളും ബട്ടണുകളും ക്വിക്ക് ലോഞ്ചിൽ ഉൾപ്പെടുത്തിയിരിക്കുന്നു. ഈ പുതിയ ഷെല്ലിന്റെ മറ്റൊരു സവിശേഷത, ഡയലോഗ് ബോക്സുകൾ Alt-Tab ക്രമത്തിൽ കാണിക്കുന്നു എന്നതാണ്.
വിൻഡോസ് 98, മൈക്രോസോഫ്റ്റ് പ്ലസി(Microsoft Plus)-ൽ നിന്നുള്ള ഷെൽ മെച്ചപ്പെടുത്തലുകൾ, തീമുകൾ, മറ്റ് സവിശേഷതകൾ എന്നിവയും സംയോജിപ്പിക്കുന്നു! വിൻഡോസ് 95-ന് ഡ്രൈവ്‌സ്‌പേസ് 3, കംപ്രഷൻ ഏജന്റ്, ഡയൽ-അപ്പ് നെറ്റ്‌വർക്കിംഗ് സെർവർ, ഡയൽ-അപ്പ് സ്‌ക്രിപ്റ്റിംഗ് ടൂൾ, ടാസ്‌ക് ഷെഡ്യൂളർ. 3ഡി പിൻബോൾ സ്പേസ് കേഡറ്റ് സിഡി-റോമിൽ(CD-ROM) ഉൾപ്പെടുത്തിയിട്ടുണ്ട്, എന്നാൽ സ്ഥിരസ്ഥിതിയായി(default) ഇൻസ്റ്റാൾ ചെയ്തിട്ടില്ല. വിൻഡോസ് 98-ന് സ്വന്തമായി വാങ്ങാവുന്ന പ്ലസ് പായ്ക്ക് ഉണ്ടായിരുന്നു! പ്ലസ് എന്ന് വിളിക്കുന്ന പായ്ക്ക്! 98.
വിൻഡോകളുടെയും ഡയലോഗ് ബോക്സുകളുടെയും ടൈറ്റിൽ ബാറുകൾ രണ്ട് കളർ ഗ്രേഡിയന്റുകളെ പിന്തുണയ്ക്കുന്നു, ഇതാണ് മൈക്രോസോഫ്റ്റ് ഓഫീസ് 95-ൽ നിന്ന് പോർട്ട് ചെയ്തതും പരിഷ്കരിച്ചതുമായ ഒരു സവിശേഷത. വിൻഡോസ് മെനുകളും ടൂൾടിപ്പുകളും സ്ലൈഡ് ആനിമേഷനെ പിന്തുണയ്ക്കുന്നു. വിൻഡോസ് 98-ലെ വിൻഡോസ് എക്സ്പ്ലോറർ, വിൻഡോസ് 95-ൽ ഉള്ളതുപോലെ, എല്ലാ വലിയക്ഷര ഫയലുകളുടെ പേരുകളും റീഡബിലിറ്റി ആവശ്യങ്ങൾക്കായി സെന്റൻസ് കേസാക്കി മാറ്റുന്നു; എന്നിരുന്നാലും, ഇത് ഒരു ഓപ്‌ഷനും നൽകുന്നു, എല്ലാ വലിയക്ഷര നാമങ്ങളെയും അവയുടെ യഥാർത്ഥ കേസിൽ പ്രദർശിപ്പിക്കാൻ അനുവദിക്കുന്നു. വിൻഡോസ് എക്സ്പ്ലോററിൽ കംപ്രസ് ചെയ്ത കാബ്(CAB) ഫയലുകൾക്കുള്ള പിന്തുണ ഉൾപ്പെടുത്തിയിട്ടുണ്ട്. ക്വിക്ക് റെസ്, ടെലിഫോണി ലൊക്കേഷൻ മാനേജർ വിൻഡോസ് 95 പവർടോയ്സ്(PowerToys) എന്നിവ പ്രധാന ഓപ്പറേറ്റിംഗ് സിസ്റ്റത്തിലേക്ക് സംയോജിപ്പിച്ചിരിക്കുന്നു.
രാജരാജ ചോളൻ ഒന്നാമൻ
ഇന്ത്യയിലെ തമിഴ് ചോഴ സാമ്രാജ്യത്തിലെ ഏറ്റവും ശക്തരായ ചക്രവർത്തിമാരിൽ ഒരാളായിരുന്നു രാജ രാജ ചോഴൻ I (തമിഴ്: ராஜ ராஜ சோழன்). എ.ഡി. 985-നും 1014-നും ഇടയിലായിരുന്നു ഇദ്ദേഹം ഭരിച്ചിരുന്നത്. അരുണ്മൊഴി തേവർ എന്നായിരുന്നു ഇദ്ദേഹത്തിന്റെ യഥാർത്ഥ പേര്. രാജ കേസരി വർമ്മൻ എന്നും രാജ രാജ ദേവർ എന്നും ബഹുമാനസൂചകമായി പെരുവുടയാർ എന്നും വിളിക്കപ്പെട്ടിരുന്നുവെങ്കിലും, സാധാരണഗതിയിൽ ഇദ്ദേഹം അറിയപ്പെട്ടിരുന്നത് മഹാനായ രാജരാജൻ എന്നായിരുന്നു. ദക്ഷിണേന്ത്യയിലെ പല ചെറു രാജ്യങ്ങളെയും കീഴടക്കുന്നതുവഴി ഇദ്ദേഹം ചോളസാമ്രാജ്യത്തെ തെക്ക് ശ്രീലങ്ക വരെയും വടക്കുകിഴക്ക് കലിംഗം (ഒഡിഷ) വരെയും വ്യാപിപ്പിച്ചു. വടക്ക് ചാലൂക്യന്മാരുമായും തെക്ക് പാണ്ഡ്യന്മാരുമായും ഇദ്ദേഹം ധാരാളം യുദ്ധങ്ങളിലേർപ്പെടുകയുണ്ടായി. വെങ്കൈ പിടിച്ചടക്കിക്കൊണ്ട് രാജരാജൻ പിൽക്കാല ചോളസാമ്രാജ്യത്തിന്റെ അടിത്തറ സ്ഥാപിക്കുകയുണ്ടായി. ശ്രീലങ്ക കീഴടക്കിയ ഇദ്ദേഹം ഇവിടെ ഒരു നൂറ്റാണ്ടുനീണ്ടുനിന്ന ചോളഭരണത്തിന് അടിത്തറയിട്ടു.
തിയതികൾ
രാജരാജന്റെ ഭരണകാലത്തെ പ്രധാന തിയതികൾ നിർണ്ണയിക്കുക ബുദ്ധിമുട്ടാണ്. പണ്ഡിതനായ എൻ. സേതുരാമന്റെ നിഗമനം ഇദ്ദേഹം എ.ഡി. 947-നാണ് ജനിച്ചതെന്നും 985 ജൂലൈ 18-നാണ് കിരീടധാരണം നടന്നതെന്നും 1014-ൽ തമിഴ് മാസം മകത്തിലാണ് മരിച്ചതെന്നുമാണ്.
ജനപ്രിയനായ രാജകുമാരൻ
പരാന്തക സുന്ദര ചോഴന്റെയും വേളിർ മലയമാൻ രാജവംശത്തിലെ വാനവൻ മഹാദേവിയുടെയും മൂന്നാമത്തെ സന്താനമായി അരുൾമൊഴിവർമൻ എന്ന പേരിലാണ് രാജരാജചോഴൻ തിരുകൊയിലൂരിൽ (നാടു നാടിന്റെ തലസ്ഥാനമായിരുന്നു ഇത്) ജനിച്ചത് (ആദിത്യകരികാളൻ ഇദ്ദേഹത്തിന്റെ മൂത്ത സഹോദരനും കുന്തവൈ മൂത്ത സഹോദരിയുമായിരുന്നു). ആദിത്യ കരികാളനെ കിരീടാവകാശിയായി പ്രഖ്യാപിക്കുകയുണ്ടായില്ല. ഇദ്ദേഹത്തിന്റെ പിതാവായ സുന്ദര ചോഴന്റെ ജീവിതകാലത്തുതന്നെ അരുൾമൊഴിവർമൻ സിംഹളന്മാരുമായും പാണ്ഡ്യപടയുമായുള്ള യുദ്ധങ്ങളിലെ വീരകൃത്യങ്ങളിലൂടെ പ്രശസ്തനായിരുന്നു. സുന്ദര ചോഴന്റെ മൂത്ത പുത്രനും അനന്തരാവകാശിയുമായ ആദിത്യ രണ്ടാമൻ വ്യക്തമല്ലാത്ത സാഹചര്യത്തിൽ കൊല ചെയ്യപ്പെടുകയായിരുന്നു. മധുരാഥഗ ഗന്ധരാദിത്യന്റെ (അരിഞ്ചയചോഴന്റെ സഹോദരൻ) ഏകമകൻ എന്ന നിലയിൽ ചോഴസാമ്രാജ്യത്തിന്റെ കിരീടം തന്റെ ജന്മാവകാശമാണെന്ന് വിശ്വസിച്ചു. ആദിത്യ രണ്ടാമന്റെ മരണശേഷം സുന്ദര ചോഴൻ മഥുരാന്തഗനെ അരുൾമൊഴിവർമ്മനു മീതേ കിരീടാവകാശിയായി വാഴിച്ചു. മഥുരാന്തഗന്റെ (ഉത്തമ ചോഴൻ) മരണശേഷമാണ് അരുണ്മൊഴിവർമൻ അധികാരമേറ്റെടുത്തത്. തിരുവാലങ്ങാട് ചെമ്പു തകിട് ലിഖിതങ്ങൾ ഇപ്രകാരം പറയുന്നു:
ഉത്തിരമേരൂർ ലിഖിതത്തിൽ ചോഴന്മാർ പിന്തുടർന്നിരുന്നു എന്ന് പരാമർശിച്ചിരിക്കുന്നതുപോലുള്ള ജനാധിപത്യ സംവിധാനത്തിലൂടെയാണ് രാജരാജൻ തിരഞ്ഞെടുക്കപ്പെട്ടതെന്നാണ് ഇത് സൂചിപ്പിക്കുന്നത്. ലിഖിതത്തിന്റെ ശരിയായ വ്യാഖ്യാനം ഇതാണെന്നാണ് പരക്കെ സ്വീകരിക്കപ്പെട്ടിട്ടുള്ളത്. പല്ലവ രാജ്യാവകാശം ശ്രീ നന്ദി വർമ്മൻ രണ്ടാമന് ലഭിച്ചതാണ് ഈ പ്രക്രീയയ്ക്ക് മറ്റൊരുദാഹരണം. രാജാവ് ചോോഴ സാമ്രാജ്യത്തിന്റെ സൈനികലക്ഷ്യങ്ങൾ പൂർത്തീകരിക്കുവാനുള്ള വിഭവങ്ങൾ സമാഹരിക്കുന്നതിനായി ഈ വാഗ്ദാനം നിരസിച്ചിരിക്കാൻ നല്ല സാദ്ധ്യതയുണ്ട്. തന്റെ മരണശേഷം തന്റെ പുത്രനുപകരം അരുൾമൊഴി രാജാവാകും എന്ന് മഥുരാന്തഗൻ സുന്ദര ചോ‌ഴനുമായി ഒരു ഒത്തുതീർപ്പുണ്ടാക്കി. തിരുവാലങ്ങാട് ലിഖിതത്തിൽ വീണ്ടും ഇതെപ്പറ്റി പരാമർശമുണ്ട്:
തെക്കൻ മേഖലയിലെ യുദ്ധങ്ങൾ
പാണ്ഡ്യന്മാർ, ചേരന്മാർ സിംഹളന്മാർ എന്നീ തെക്കൻ രാജ്യങ്ങൾ മിക്കപ്പോഴും ചോളന്മാർക്കെതിരായി സഖ്യത്തിലായിരുന്നു. രാജരാജൻ അധികാരമേറ്റപ്പോൾ ഇതായിരുന്നു സ്ഥിതി. രാജരാജന്റെ ആദ്യകാല പടയോട്ടങ്ങൾ സഖ്യത്തിലുള്ള പാണ്ഡ്യ ചേര സൈന്യങ്ങൾക്കെതിരേയായിരുന്നു. ഇദ്ദേഹത്തിന്റെ ഭരണത്തിന്റെ എട്ടാം വർഷം വരെ ഒരു സൈനിക നടപടിയും ഉണ്ടായതായി തെളിവുകളില്ല. ഈ സമയത്ത് ഇദ്ദേഹം വരും കാലത്തുള്ള സൈനിക നടപടിക‌ൾക്കായി സൈന്യത്തെ സംഘടിപ്പിക്കുകയും ശക്തിവർദ്ധിപ്പിക്കുകയുമായിരുന്നു.
കണ്ടലൂർ ശാലൈ
രാജരാജന്റെ ഭരണകാലത്തെ ആദ്യ സൈനിക വിജയം കേരളത്തിലെ പടയോട്ടത്തിൽ. ഉദ്ദേശം 994 എ.ഡി. യിലായിരുന്നു നേടിയത്. രാജരാജന്റെ ആദ്യകാല ലിഖിതങ്ങളിൽ ‘കണ്ടലൂർ ശാലൈ കലമറുത്ത’ (காந்தளூர் சாலைக் களமறுத்த) എന്ന വിശേഷ‌ണം ഉപയോഗിക്കുന്നുണ്ട്. ഈ പടയോട്ടത്തിൽ കണ്ടലൂർ തുറമുഖത്തുണ്ടായിരുന്ന ഒരു കപ്പൽ വ്യൂഹം രാജരാജൻ നശിപ്പിച്ചതായി പറയപ്പെടുന്നു. ചേര രാജാവായ ഭാസ്കര രവിവർമ്മൻ തിരുവടിയുടെ രാജ്യത്തായിരുന്നു ഈ കപ്പൽ വ്യൂഹം നിലയുറപ്പിച്ചിരുന്നത്. (ഉദേശം. 978–1036 എ.ഡി.). തഞ്ചാവൂരിന്റെ സമീപപ്രദേശങ്ങളിൽ നിന്നു ലഭിച്ച ലിഖിതങ്ങളിൽ ചേരരാജാവിനും പാണ്ഡ്യന്മാർക്കുമെതിരായി മലൈ-നാടിൽ (ദക്ഷിണേന്ത്യയുടെ പടിഞ്ഞാറൻ തീരം) നേടിയ വിജയങ്ങളെപ്പറ്റി ധാരാ‌ളം പ്രസ്താവനകളുണ്ട്. പിന്നീടുള്ള ലിഖിതങ്ങളിൽ ചേര രാജാവിന്റേതായിരുന്നു എന്ന് വിവരിക്കപ്പെടുന്ന കണ്ടലൂർ-ശാലൈ, രാജരാജൻ ആക്രമിച്ചു കീഴടക്കുന്ന കാലത്ത് ഒരുപക്ഷേ പാണ്ഡ്യന്മാരുടെ കൈവശമായിരുന്നിരിക്കാൻ സാദ്ധ്യതയുണ്ട്. ഈ പ്രദേശം പൂർണ്ണമായി കീഴടക്കുകയും പിടിച്ചെടുത്ത പ്രദേശങ്ങൾ ഭരണം നടത്തുന്നതിനുതകും വിധം ശാന്തമാകുന്നതിനും ചില വർഷങ്ങൾ യുദ്ധം ചെയ്യേണ്ടത് ആവശ്യമായിരുന്നിരിക്കണം. പാണ്ഡ്യന്മാർക്കെതിരായ യുദ്ധത്തിൽ പാണ്ഡ്യ രാജാവായ അമരഭുജംഗനെ രാജരാജൻ പിടികൂടുകയും ചോള സൈന്യാധിപൻ വിരിനം തുറമുഖം (വിഴിഞ്ഞം) പിടിച്ചെടുക്കുകയും ചെയ്തിരുന്നു. ഈ സൈനിക വിജയങ്ങളുടെ ഓർമയ്ക്കായി രാജരാജൻ മുമ്മുടി-ചോ‌ള, (മൂന്ന് കിരീടങ്ങൾ ധരിക്കുന്ന ചോളരാജാവ് – ചേരമ്നാരുടെയും ചോളന്മാരുടെയും പാണ്ഡ്യരുടെയും) എന്ന സ്ഥാനപ്പേര് സ്വീകരിക്കുകയുണ്ടായി. പരമ്പരാഗത വിശ്വാസമനുസരിച്ച് ചോളരാജകുമാരന്മാരെയും പല്ലവ രാജകുമാരന്മാരെയും രാജ്യാധികാരമേൽപ്പിക്കുന്ന ചുമതലയുണ്ടായിരുന്ന പുരാതന ചിദംബരം ക്ഷേത്രത്തിലെ അംഗങ്ങളാണ് ഇദ്ദേഹത്തിന് രാജരാജ എന്ന പദവി നൽകിയത്.
മലൈനാട്
1008 എ.ഡി.യ്ക്ക് മുൻപായി ചേരന്മാരുമായുള്ള യുദ്ധത്തിൽ രാജരാജൻ പടിഞ്ഞാറൻ മലനിരകളിലു‌ള്ള ഉദഗൈ പിടിച്ചെടുത്തിരുന്നു. കുലോത്തുംഗ ചോളൻ ഒന്നാമന്റെ കാലത്തുള്ള കലിങ്കാട്ടുപരണി എന്ന യുദ്ധസംബന്ധിയായ പാട്ടിൽ ചേര സാമ്രാജ്യത്തിലേയ്ക്കയച്ച ചോള സ്ഥാനപതിക്ക് രാജസദസ്സിൽ നേരിട്ട അപമാനമാണ് ഈ ആക്രമണത്തിനു കാരണം എന്ന സൂചനയുണ്ട്. രാജരാജന്റെ മകൻ രാജേന്ദ്രനായിരുന്നു ഈ യുദ്ധത്തിൽ ചോള സൈന്യത്തെ നയിച്ച സൈന്യാധിപൻ. ഉദഗൈ എന്ന ഒരു സ്ഥലം പാണ്ഡ്യന്മാരെ കീഴ്പ്പെടുത്തിയതുമായി ബന്ധപ്പെട്ടും പ്രസ്താവിക്കപ്പെടുന്നുണ്ട്. രാജരാജന്റെ ഭരണകാലത്തെപ്പറ്റിയുള്ള കലിങ്കാട്ട്-പരണിയിൽ “ഉദഗൈയിലേയ്ക്ക് സൈന്യം ഇരച്ചുകയറുന്നത്” സംബന്ധിച്ച് പ്രസ്താവനയുണ്ട്. കുലോത്തുംഗ-ചോളൻ-ഉലാ എന്ന കൃതിയിലും ഉദഗൈ ചാമ്പലാക്കുന്നതുസംബന്ധിച്ച പ്രസ്താവനയുണ്ട്. ചോളരാജാവ് പിടിച്ചെടുത്ത ഈ സ്ഥലം പാണ്ഡ്യരാജ്യത്തിന്റെ ഒരു പ്രധാന ശക്തികേന്ദ്രമായിരുന്നിരിക്കണം. വിക്കിറമ ചോളൻ ഉലാ എന്ന തമിഴ് കവിതയിൽ മലൈ നാട് ആക്രമിക്കുന്നതും രാജപ്രതിനിധിയെ അപമാനിച്ചതിനു പ്രതികാരമായി 18 രാജകുമാരന്മാരെ വധിക്കുന്നതും പ്രസ്താവിക്കപ്പെട്ടിട്ടുണ്ട്. എ ഡി 1005 ൽ നടന്ന ഈ കൂട്ടക്കൊലയിൽ ജനങ്ങൾ ഭയപ്പെട്ട് കൂട്ടത്തോടെ വനപ്രദേശങ്ങളിൽ ഒളിക്കുകയും. കുറെയധികം ആളുകൾ വനങ്ങളിൽ താമസമാരംഭിച്ചു. ഇപ്പോളുള്ള ഇടുക്കി ജില്ലയിലെ മൂന്നാർ, മാങ്കുളം, അടിമാലി പഞ്ചായത്തുകളുടെ പരിധിയിൽ വരുന്ന വനപ്രദേശങ്ങൾ ഇവരുടെ ആവാസ കേന്ദ്രമായി തുടർന്ന് പോന്നു.മൃഗബലി പോലുള്ള ആചാരങ്ങൾ ചെയ്തിരുന്ന ഇവർ വനാചാരപ്രകാരമുള്ള ക്ഷേത്രങ്ങൾ നിർമിച്ച് ഇവരുടെ ജീവിതക്രമം പാലിച്ചു പോരവേ ശൈവ ഭക്തനായിരുന്ന രാജ രാജ ചോളന്റെ സൈന്യം രക്ഷപെട്ട രാജകുമാരനേം ജനങ്ങളേം തേടി വരികയും. ഇവരുടെ ആവാസ വ്യവസ്ഥിതി തകർക്കുകയും ചെയ്തു.
ശ്രീലങ്ക ആക്രമിച്ചത്
ത്രികക്ഷി സഖ്യത്തിലെ മൂന്നാം ശക്തിയെ ഒഴിവാക്കാനായി രാജരാജൻ എ.ഡി. 993-ൽ ശ്രീലങ്ക ആക്രമിച്ചു. ഇതെപ്പറ്റിയുള്ള ചെമ്പുലിഖിതത്തിൽ രാജരാജന്റെ ശക്തമായ സൈന്യം കപ്പലുകളിൽ കടൽ കടന്ന് ലങ്ക ചുട്ടെരിച്ചതായി പ്രസ്താവിക്കുന്നു. മഹീന്ദ്ര അഞ്ചാമനായിരുന്നു സിംഹളരാജാവ്. എ.ഡി. 991-ൽ മഹീന്ദ്രന്റെ സൈന്യം കേരളത്തിൽ നിന്നുള്ള കൂലിപ്പട്ടാളത്തോടു ചേർന്ന് കലാപമുണ്ടാക്കി. മഹീന്ദ്രനു തെക്കൻ പ്രദേശമായ രോഹനയിൽ അഭയം പ്രാപിക്കേണ്ടിവന്നു. ഈ അവസരം മുതലെടുത്താണ് രാജരാജൻ ദ്വീപ് ആക്രമിച്ചത്. ചോള സൈന്യം ശ്രീലങ്കയുടെ വടക്കൻ പകുതി പിടിച്ചടക്കുകയും ഈ പ്രദേശത്തെ ‘മുന്മുടി ചോള മണ്ഡലം’ എന്ന് പുനർനാമകരണം ചെയ്യുകയും ചെയ്തു. സിംഹളരാജാക്കന്മാരുടെ 1400 വർഷം പഴക്കമുള്ള തലസ്ഥാനമായ അനുരാധപുര നശിപ്പിക്കപ്പെട്ടു. നശീകരണത്തിന്റെ വ്യാപ്തികാരണം രാജ്യം ഉപേക്ഷിക്കപ്പെട്ടു. ചോളന്മാർ പോലൊന്നരുവ എന്ന പട്ടണം തങ്ങളുടെ തലസ്ഥാനമാക്കുകയും ഇതിന് ജനനാഥമംഗളം എന്ന് പേരിടുകയും ചെയ്തു. ഈ പട്ടണം തലസ്ഥാനമായി തിരഞ്ഞെടുത്തത് നിന്ന് ദ്വീപു മുഴുവൻ കിഴടക്കാൻ ചോൾന്മാർക്ക് ആഗ്രഹമുണ്ടായിരുന്നു എന്ന് വ്യക്തമാണ്. പൊല്ലൊനുർവയിൽ രാജരാജൻ ഒരു ശിവക്ഷേത്രം നിർമ്മിക്കുകയുമുണ്ടായി. ലങ്കൻ ദ്വീപുമുഴുവൻ ചോള സാമ്രാജ്യത്തിനു കീഴിൽ കൊണ്ടുവരാനുള്ള രാജരാജന്റെ ആഗ്രഹം ഒരിക്കലും പൂർത്തീകരിക്കപ്പെട്ടില്ല. ദ്വീപിന്റെ തെക്കൻ ഭാഗം (രുഹുന) സ്വതന്ത്രമായി തുടർന്നു. പിന്നീട് 1070-ൽ വിജയബാഹു ഒന്നാമൻ ചോളന്മാരെ ശ്രീലങ്കയിൽ നിന്ന് പുറത്താക്കുകയും ഒരു നൂറ്റാണ്ടിനു ശേഷം ആദ്യമായി രാജ്യത്തെ യോജിപ്പിക്കുകയും ചെയ്തു.
വടക്കൻ യുദ്ധങ്ങൾ
രാജരാജൻ വടക്കും വടക്കുപടിഞ്ഞാറുമുള്ള പ്രദേശങ്ങളും കീഴടക്കുകയുണ്ടായി. ഗംഗാപാടി (ഗംഗാവാടി), നോലംബാപാടി (നോലംബാവാടി), തടിഗൈപാടി എന്നിവ രാജരാജന്റെ ഭരണകാലത്ത് ചോളസാമ്രാജ്യത്തിന്റെ നിയന്ത്രണത്തിലായി.
ഗംഗായുദ്ധങ്ങൾ
ഇദ്ദേഹത്തിനു പതിനാലു വയസ്സാകുന്നതിനു മുൻപുതന്നെ ഉദ്ദേശം 998–999 എ.ഡി. കാലഘട്ടത്തിൽ രാജരാജൻ ഗംഗാപാടി (ഗംഗാവാടി), നുറംബപാടി (നൊലംബവാടി) എന്നീ പ്രദേശങ്ങൾ പിടിച്ചടക്കിയിരുന്നു. ഇപ്പോൾ കർണാടക സംസ്ഥാനത്തിന്റെ ഭാഗമാണ് ഈ പ്രദേശങ്ങൾ. സുന്ദര ചോളന്റെ പരിശ്രമങ്ങളാൽ ചോളന്മാർ ഒരിക്കലും ഗംഗാ പ്രദേശത്തെ സ്വാധീനം നഷ്ടപ്പെടുത്തിയിരുന്നില്ല എന്നത് ഈ പിടിച്ചെറ്റുക്കൽ എളുപ്പമാക്കി. ഗംഗ രാജ്യത്തിന്റെ സാമന്തരായിരുന്ന നൊളംബർ അവരുടെ യജമാനന്മാർക്കെതിരേ തിരിയുകയും ചോളന്മാരെ ഗംഗാപ്രദേശം കീഴടക്കാൻ സഹായിക്കുകയും ചെയ്തിരിക്കാം. ചോള സൈന്യത്തിനെതിരേ വടക്കുപടിഞ്ഞാറൻ പ്രദേശത്ത് ശക്തമായ പ്രതിരോധം തീർത്തിരുന്നവരായിരുന്നു ഇവർ.
ഗംഗാരാജ്യത്തിന്റെ ആക്രമണം ഒരു വിജയമായിരുന്നു. അടുത്ത ഒരു നൂറ്റാണ്ടുകാലത്ത് ഗംഗാ രാജ്യം ചോളന്മാരുടെ ഭരണത്തിൻ കീഴിലായിരുന്നു. ചാലൂക്യന്മാർ പടിഞ്ഞാറുനിന്ന് ആക്രമിച്ചതിനാൽ രാഷ്ട്രകൂടന്മാർ ഉദ്ദേശം 973 എ.ഡി.യോടുകൂടി അപ്രത്യക്ഷരായതും ഗംഗാരാജ്യത്ത് ചോളന്മാർ എളുപ്പത്തിൽ വിജയിച്ചതിന് കാരണമായിരുന്നു. ഈ സമയം മുതൽ വടക്കു പടിഞ്ഞാറ് ചോളന്മാരുടെ പ്രധാന എതിരാളികൾ ചാലൂക്യന്മാരായിരുന്നു.
പടിഞ്ഞാറ് ചാലൂക്യരുമായുള്ള യുദ്ധങ്ങൾ
രാജരാജ ചോളന്റെ ഭരണകാലത്ത് പടിഞ്ഞാറ് ചാലൂക്യന്മാരുമായി ആധിപത്യം സ്ഥാപിക്കുവാനുള്ള തുടർച്ചയായ യുദ്ധങ്ങൾ നടക്കുന്നുണ്ടായിരുന്നു. ചോളന്മാർ ചാലൂക്യന്മാരുമായോ അവരുടെ സാമന്തരാജ്യങ്ങളുമായോ നിരന്തരം യുദ്ധം ചെയ്യുകയായിരുന്നു എന്ന് പ്രസ്താവിക്കുന്ന ലിഖിതങ്ങൾ ധാരാളമുണ്ട്. രാജരാജൻ സത്യാശ്രയ ആക്രമിച്ചതെന്തിനെന്ന് വ്യക്തമല്ല. ചരിത്രകാരനായ യൂജെൻ ഹൾട്ഷിന്റെ അഭിപ്രായത്തിൽ ഈ യുദ്ധത്തിലേയ്ക്ക് നയിച്ച സാഹചര്യങ്ങൾ രാജരാജന്റെ ലിഖിതങ്ങളിലൊന്നും പരാമർശിക്കപ്പെടുന്നില്ല. കീഴടക്കപ്പെട്ട ഈ രണ്ടു പ്രദേശങ്ങളിലെയും ഭരണകർത്താക്കൾ രാഷ്ട്രകൂടരുടെ സാമന്തരായിരുന്നുവെന്ന് നമുക്കറിയാവുന്നതാണ്. ധാർവാറിലെ ഇരിവബെഡങ്ക സത്യാശ്രയയുടെ ഒരു ലിഖിതത്തിൽ ഇദ്ദേഹം പടിഞ്ഞാറൻ ചാലൂക്യനായ അഹ്‌വമല്ലന്റെ സാമന്തനാണെന്ന് വിവരണമുണ്ട്. 1002 എ.ഡി.യിലെ ഈ ലിഖിതത്തിൽ താൻ അഹ്‌വമല്ലന്റെ പത്മപാദത്തിലെ ഒരു വണ്ടാണെന്നാണ് വിവരിച്ചിരിക്കുന്നത്. രാജരാജന്റെ ഒരു ലിഖിതത്തിൽ അദ്ദേഹം രട്ടപാഡി ബലപ്രയോഗത്തിലൂടെ കീഴ്പ്പെടുത്തുകയായിരുന്നു എന്ന് വെളിപ്പെടുത്തുന്നുണ്ട്. രാജേന്ദ്രൻ പടിഞ്ഞാറൻ ചാലൂക്യന്മാർക്കെതിരേ പടനയിക്കുകയും ചാലൂക്യൻ തലസ്ഥാനമായ മാന്യഖേത, തന്റെ കളിസ്ഥലമാക്കുകയും ചെയ്തിരുന്നുവത്രേ. ഏഴരലക്ഷം രൂപ രാജരാജൻ ഇറട്ടപടിയിൽ നിന്ന് നഷ്ടപരിഹാരമായി അവകാശപ്പെട്ടിരുന്നു. ഇതാവണം സത്യാശ്രയയുമായി രാജരാജൻ യുദ്ധം ചെയ്ത് വിജയിച്ചതും ചാലൂക്യ രാജാവ് നഷ്ടപരിഹാരം നൽകിയതുമായ സ്ഥലം. ചാലൂക്യ രാജ്യമായ സത്യാശ്രയ ചോള സാമ്രാജ്യത്തിന്റെ സാമന്തരാജ്യമാകാമെന്ന വാഗ്ദാനം നിറവേറ്റിയില്ല, പക്ഷേ രാജേന്ദ്ര ചോളൻ ഒന്നാമൻ രാജാവായപ്പോൾ അദ്ദേഹം ഈ രാജ്യം ആക്രമിച്ച് കീഴ്പ്പെടുത്തുകയുണ്ടായി. ഇരിവബേദങ്ക സത്യാശ്രയ ഭാഗികമായി ഈ ചോള ആക്രമണം തന്റെ ഹോട്ടൂർ (ധാർവാദ്) ലിഖിതത്തിൽ വേദനയോടെ വിവരിക്കുന്നുണ്ട്. താൻ ചാലൂക്യവംശത്തിന്റെ ആഭരണമാണെന്നും തമിഴരുടെ ഘാതകനാണെന്നും അദ്ദേഹം അവകാശപ്പെടുന്നു. തന്റെ എതിരാളിയെ ചോളകുലത്തിന്റെ ആഭരണമായ നൂർമാഡി ചോള (നൂറിരട്ടി ശക്തിയുള്ളവൻ) രാജരാജ നിത്തവിനോദ രാജേന്ദ്ര വിദ്യാധര എന്നാണ് ഇദ്ദേഹം വിശേഷിപ്പിക്കുന്നത്. ഇതേ ലിഖിതത്തിൽ രാജേന്ദ്രൻ 900,000 സൈനികരുമായെത്തി ദോണുവാരയിൽ അതിക്രമങ്ങൾ നടത്തിയെന്നും ധർമശാസ്ത്രങ്ങളിൽ പറയുന്ന യുദ്ധനൈതിക നിയമങ്ങൾ അവഗണിച്ചുവെന്നും ഇദ്ദേഹം പ്രസ്താവിക്കുന്നുണ്ട്. തന്റെ പ്രജകളുടെ കോട്ടകൾ എതിരാളി നശിപ്പിച്ചുവെന്ന് (jāti nāsa) ഇദ്ദേഹം പറയുന്നു.
വെങ്കൈ കീഴടക്കിയത്
ദുഷ്ട രാജ്യങ്ങളെ തകർത്ത് മണ്ണടിക്കുന്നതിലൂടെ കലിയുഗത്തിൽ അധികമായുണ്ടാകുന്ന ദുഷ്കൃതങ്ങൾ തുടച്ചുനീക്കുക എന്ന ലക്ഷ്യത്തോടെ ചോളന്മാർ പല രാജ്യങ്ങളുമായും യുദ്ധം ചെയ്തിരുന്നു. വെങ്കൈ ഇതിൽ ഒരു രാജ്യമായിരുന്നു. ഈ പ്രദേശത്തുണ്ടായിരുന്ന ഡക്കാൺ രാജ്യത്തെ പരാന്തക ചോളൻ ഒന്നാമൻ 913 എ.ഡി.യിൽ കീഴ്പ്പെടുത്തിയിരുന്നു. സുന്ദരചോളന്റെ ലിഖിതത്തിലും കിഴക്കൻ ഡക്കാണിലുള്ള ഒരു ചോള സൈനിയവ്യൂഹം ഒഡിഷ ആക്രമിക്കാൻ തയ്യാറെടുക്കുന്നതായി പരാമർശമുണ്ട്. ചോള സിംഹാസനത്തിന് വെങ്കൈയുമായി ബന്ധമുണ്ടെന്ന വാദത്തിൽ കഴമ്പില്ലെന്ന് ഇതിൽനിന്ന് വ്യക്തമാണ്.
വെങ്കൈക്കെതിരായ യുദ്ധത്തിനിടെ ഈ പ്രദേശം ഭരിച്ചിരുന്ന ഭീമ എന്ന ഭരണാധികാരിയെ തന്റെ സേനാധിപന്മാരിൽ ഒരാളെ യുദ്ധത്തിൽ കൊന്നു എന്ന കുറ്റത്തിന് രാജാവുതന്നെ വധിച്ചതായി രാജരാജചോളന്റെ ചില ലിഖിതങ്ങളിൽ വിശദീകരിക്കുന്നു. ചോളന്മാർ കിഴക്കൻ ഡെക്കാണിൽ ശക്തമായ നിലയിലായിരുന്നുവെങ്കിലും ചെറിയ പ്രദേശമായ വെങ്കൈ ഒഡിഷയ്ക്കും പടിഞ്ഞാറൻ ഡെക്കാണുമെതിരേ ഇടയ്ക്കിടെയുള്ള സൈനിക നടപടികൾക്കുള്ള ഒരു താവളമായുപയോഗിക്കാം എന്ന സൈനിക കാഴ്ച്ചപ്പാടുണ്ടായിരുന്നിരിക്കണം. തെക്ക് പാണ്ഡ്യദേശത്തും ശുചീന്ദ്രത്തിനടുത്തും ശ്രീലങ്കയിലെ കൊളംബോയിലും ഇത്തരം സൈനിക താവളങ്ങളും വിഷ്ണുക്ഷേത്രങ്ങളും ചോളന്മാർ നിർമിച്ചിട്ടുണ്ട്.
കലിംഗം കീഴടക്കിയത്
വെങ്കൈ ആക്രമിച്ചു കീഴടക്കിയതിനു ശേഷമായിരിക്കണം കലിംഗം ആക്രമിക്കപ്പെട്ടത്. ആന്ധ്ര രാജാവായിരുന്ന ഭീമനെ ചോള സൈന്യത്തിന്റെ തലവനായിരുന്ന രാജേന്ദ്ര ചോളനാണ് കീഴടക്കിയത്.
നാവികവിജയങ്ങൾ
രാജരാജന്റെ അവസാന സൈനിക വിജയങ്ങളിലൊന്ന് കടലിലെ 12,000 വരുന്ന പഴയ ദ്വീപുകളായിരുന്നു, (മാലദ്വീപുകൾ).
ഈ സൈനികനടപടി സംബന്ധിച്ച് നമുക്ക് കൂടുതൽ വിവരങ്ങളൊന്നും ലഭ്യമല്ലെങ്കിലും ഇത് ചോള നാവികസേനയുടെ ശേഷിയുടെ ഒരു മതിയായ സൂചന നൽകുന്നുണ്ട്. രാജേന്ദ്രൻ ഒന്നാമന്റെ കാലഘട്ടത്തിൽ ഇത് കൂടുതൽ നന്നായി ഉപയോഗിക്കപ്പെട്ടിട്ടുണ്ട്. ചോള നാവികവ്യൂഹം ലങ്ക കീഴടക്കുന്നതിലും വലിയ പങ്കു വഹിച്ചിട്ടുണ്ട്.
നല്ല നാവികസേനയുടെ പ്രാധാന്യത്തെപ്പറ്റിയുള്ള തിരിച്ചറിവും ഉയർന്നുവരുന്ന ചേര നാവികശക്തിയെ നേരിടാനുള്ള കഴിവുണ്ടാകണം എന്ന ആഗ്രഹവുമാകണം രാജരാജന്റെ ഭരണകാലത്തിന്റെ തുടക്കത്തിലെ കണ്ടലൂർ യുദ്ധത്തിനു കാരണം.
ബംഗാൾ ഉൾക്കടലിലെ നാഗപട്ടണമായിരുന്നു ചോളന്മാരുടെ പ്രധാന തുറമുഖം. ഇത് നാവികസേനാ ആസ്ഥാനമായിരുന്നിരിക്കാൻ സാദ്ധ്യതയുണ്ട്. ദക്ഷിണപൂർവ്വേഷ്യയിലേയ്ക്കും തന്റെ ഭരണം വ്യാപിപ്പിക്കാൻ ഇദ്ദേഹത്തിന് നാവികശക്തിയിലൂടെ സാധിച്ചു. ബംഗാൾ ഉൾക്കടലിനപ്പുറവും തന്റെ നിയന്ത്രണത്തിലാക്കാൻ ഇദ്ദേഹത്തിന് സാധിച്ചിരുന്നു. ദക്ഷിണപൂർവ്വേഷ്യയിലെ ജാവ, സുമാത്ര എന്നീ പ്രദേശങ്ങളും മലേഷ്യയുടെ ഭാഗങ്ങളും മ്യാന്മാർ, ബ്രൂണൈ ദ്വീപുകൾ എന്നിവയും ഇദ്ദേഹത്തിന്റെ സ്വാധീനത്തിലായിരുന്നു.
തഞ്ചാവൂർ ക്ഷേത്രം
രാജരാജന്റെ ഭരണത്തിന്റെ ഓർമയ്ക്കായി തഞ്ചാവൂർ (രാജരാജേശ്വരം) നിർമ്മിക്കപ്പെട്ട ശിവക്ഷേത്രമാണ് ബ്രിഹദീശ്വരക്ഷേത്രം. 2010-ൽ ക്ഷേത്രം നിർമിച്ച് 1000 വർഷം പൂർത്തിയായി. ക്ഷേത്രം ഇപ്പൊൾ യുനെസ്കോ ലോക പൈതൃക സ്ഥാനമായി കണക്കാക്കപ്പെടുന്നു.
ഇദ്ദേഹത്തിന്റെ ഭരണത്തിന്റെ ഇരുപ‌ത്തഞ്ചാം വർഷം 275-ആം ദിവസമാണ് ക്ഷേത്രത്തിന്റെ പണി അവസാനിച്ചത് എന്ന് പറയപ്പെടുന്നു. ക്ഷേത്രം പ്രവർത്തനമാരംഭിച്ചശേഷം തലസ്ഥാനവും ക്ഷേത്രവും രാജ്യത്തിന്റെ മറ്റുഭാഗങ്ങളുമായി അടുത്തബന്ധം പുലർത്തിയിരുന്നു. മതസംബന്ധവും സാമ്പത്തികവുമായ പ്രവർത്തനങ്ങളുടെ തലസ്ഥാനമായി ഇവിടം പ്രവർത്തിച്ചുവന്നു. എല്ലാ വർഷവും രാജ്യത്തെ ഗ്രാമങ്ങൾ മനുഷ്യശേഷിയും വിഭവങ്ങളും ക്ഷേത്രനടത്തിപ്പിനായി നൽകേണ്ടിയിരുന്നു.
ഗോപുരം വളരെ ഉയരമുള്ളതും ധാരാളം ശില്പങ്ങളാൽ അലങ്കരിച്ചതുമാണ്. ക്ഷേത്രത്തിന്റെ ഭിത്തികളിൽ ഭരതനാട്യത്തിലെ എൺപത്തൊന്നു മുദ്രകൾ കൊത്തി വച്ചിട്ടുണ്ട്.
ഭരണസംവിധാനം
രാജരാജന്റെ ഭരണത്തിന്റെ 23-ആം വർഷം മുതൽ 29-ആം വർഷം വരെ അധീനപ്രദേശങ്ങളിൽ സമാധാനം പുലർന്നിരുന്നു. രാജാവ് തന്റെ ശ്രദ്ധ ഈ സമയത്ത് ആന്തര ഭരണസംവിധാനത്തിലായിരുന്നിരിക്കണം കേന്ദ്രീകരിച്ചത്. തഞ്ചാവൂരിൽ രാജരാജേശ്വരക്ഷേത്രം പണികഴിപ്പിക്കുന്നതും അതിന് നൽകിയ വിവിധ സമ്മാനങ്ങളും എ‌ൻഡോവ്മെന്റുകളുമായിരുന്നിരിക്കണം ഈ സമയത്ത് രാജാവിന്റെ മനസ്സിലുണ്ടായിരുന്നത്.
ഇദ്ദേഹത്തിന്റെ ഭരണത്തിന്റെ അവസാന സമയത്ത് രാജരാജൻ ഒരു റെവന്യൂ സെറ്റിൽമെന്റ് നടപ്പിലാക്കി. തഞ്ചാവൂർ ക്ഷേത്രത്തിലെ ലിഖിതങ്ങൾ ഈ പദ്ധതിയുടെ സൂക്ഷ്മതയ്ക്ക് സാക്ഷ്യം വഹിക്കുന്നു. ഒരു 'വെളി'യുടെ (ഭൂമിയുടെ ഒരു അളവ്) 1/52,428,800,000 വരെയുള്ള ഭൂമി റെവന്യൂ വരുമാനത്തിനായി അളന്നിരുന്നു. നികുതിയടയ്ക്കാത്ത ഭൂവുടമകളുടെ ഭൂമി പിടിച്ചെറ്റുക്കാൻ ഈ പരിശോധനയിലൂടെ സാധിച്ചു.
ഒരു കേന്ദ്രീകൃത സംവിധാനവും പ്രാദേശിക ഭരണാധികാരികളെയും നിയമിക്കുകവഴി രാജരാജൻ രൂപീകരിച്ച ഭരണസംവിധാനം മികച്ചതായിരുന്നു. ഗ്രാമസഭകൾക്കും പൊതുഭരണസംവിധാനങ്ങൾക്കും ഓഡിറ്റ് നടപ്പിലാക്കിയതിലൂടെ സ്വയംഭരണം നൽകുമ്പോൾ തന്നെ കൂടുതൽ നിയന്ത്രണം നടപ്പിലാക്കാൻ ഇദ്ദേഹത്തിന് സാധിച്ചു.
അറേബ്യ മുതൽ മലയ വരെ വ്യാപാരം നടത്തിയിരുന്ന വ്യാപാര സമൂഹമായ "ദിസൈ ആയിരത്തി എട്ടു ഐനൂട്രുവരെ" പങ്കെടുപ്പിച്ച് ഇദ്ദേഹം അന്താരാഷ്ട്ര വ്യാപാരം പ്രോത്സാഹിപ്പിച്ചു.
സൈന്യത്തിന്റെ ഘടന
ശക്തമായ ഒരു സ്ഥിരം സൈന്യത്തെയും വിപുലമായ ഒരു നാവികസേനയെയും ഇദ്ദേഹം തയ്യാറാക്കുകയുണ്ടായി. ഇദ്ദേഹത്തിന്റെ മകൻ രാജേന്ദ്രന്റെ ഭരണകാലത്താണ് നാവികസേനയ്ക്ക് കൂടുതൽ വിജയങ്ങൾ നേടാൻ സാധിച്ചത്. പാണ്ഡ്യന്മാരെ കീഴടക്കിയതുമുതൽ രാജാവിന്റെ ഭരണത്തിന്റെ അവസാന ദിവസം വരെ സൈന്യത്തിനു നൽകിയ പ്രാധാന്യം എടുത്തുപറയത്തക്കതാണ്. തഞ്ചാവൂർ ലിഖിതങ്ങളിൽ ധാരാളം സൈനികറെജിമെന്റുകളെപ്പറ്റി പ്രസ്താവനയുണ്ട്. യുദ്ധവിജയങ്ങളുടെ ഖ്യാതിയുടെ അർഹമായ പങ്ക് ഇദ്ദേഹം സൈന്യത്തിനു നൽകിയിരുന്നുവെന്ന് ഇതിൽ നിന്ന് മനസ്സിലാക്കാം.
രാജാവിന്റെയോ പുത്രന്റെയോ സ്ഥാനപ്പേരുകളും പേരുകളുമാണ് സൈനികവിഭാഗങ്ങളുടേ പേരുകളുടെ ആദ്യഭാഗമായി നൽകിയിരുന്നത്. ഇതും ചോളരാജാവ് തന്റെ സൈന്യത്തോടു കാട്ടിയിരുന്ന അടുത്ത ബന്ധമാണ് സൂചിപ്പിക്കുന്നത്.
സൈനികവിജയത്തിനു ശേഷം രാജനാമങ്ങൾ സൈനികവിഭാഗങ്ങൾക്ക് നൽകപ്പെട്ടിരുന്നതാവാൻ സാദ്ധ്യതയുണ്ട്. ആനപ്പടയും കുതിരപ്പടയും കാലാൾപ്പടയും ഈ റെജിമെന്റുകളിൽ ഉൾപ്പെടുന്നു. ചില ചെറിയ ക്ഷേത്രങ്ങളുടെ നടത്തിപ്പുചുമതല ഈ റെജിമെന്റുകളിൽ ചിലവ്യ്ക്ക് നൽകപ്പെട്ടിരുന്നു. ചിലവ ക്ഷേത്രത്തിൽ നിന്ന് പലിശയ്ക്ക് പണമെടുത്തിട്ടുണ്ട്. എന്തുപയോഗത്തിനാണ് ഈ പണം വിനിയോഗിച്ചതെന്ന് വിശദമാക്കുന്നില്ല. രാജാവ് ഇത്തരം ഇടപാടുകളിലൂടെ താൻ നിർമിച്ച ക്ഷേത്രത്തിൽ തന്റെ സൈന്യത്തിന് താല്പര്യമുണ്ടാക്കുകയായിരുന്നിരിക്കണം.
ഉദ്യോഗസ്ഥരും പ്രഭുക്കന്മാരും
രാജരാജന്റെ ഭരണത്തിന്റെ അവസാന സമയത്ത് രാജേന്ദ്രനെ ഭരണത്തിൽ പങ്കാളിയാക്കിയിരുന്നു (co-regent) ഉത്തരാംഗുടയൻ കോൺ വിഡിവിഡങ്കൻ (വിൽവൻ മുവെൻന്താളൻ) എന്നയാൾ രാജരാജന്റെ പ്രധാന ഉദ്യോഗസ്ഥരിൽ ഒരാളായിരുന്നു (പെരുന്താരം)
തിരുച്ചിറപ്പള്ളി പ്രദേശത്തുനിന്നുള്ള പാലുവേട്ടരയർ പരാന്തകൻ ഒന്നാമന്റെ കാലം മുതൽ ചോളന്മാരുമായി അടുത്ത ബന്ധം പുലർത്തിവന്നവരാണ്. ഇദ്ദേഹം ഒരു പാലുവേട്ടരയർ രാജകുമാരിയെ വിവാഹം കഴിച്ചതാണ് ഇതിനു കാരണം. ഇവർ ചോള ഭരണത്തിൽ ഉയർന്ന സ്ഥാനങ്ങൾ വഹിച്ചിരുന്നു. അഡിഗൾ പാലുവേട്ടരയർ കണ്ടൻ എന്ന പ്രഭുവിന്റെ പേര് ലിഖിതങ്ങളിൽ പ്രത്യക്ഷപ്പെടുന്നുണ്ട്. ഗംഗൈ കൊണ്ട ചോളപുരത്ത് ഒരു വലിയ ക്ഷേത്രം ഇദ്ദേഹം പണികഴിപ്പിക്കുകയുണ്ടായി. ചോള ശില്പചാതുരിയുടെ ഒരു നാഴികക്കല്ലാണിത്. ക്ഷേത്രവിഷയങ്ങളുമായി ബന്ധപ്പെട്ട് രാജരാജന്റെ സഭയിൽ പ്രവർത്തിച്ചിരുന്ന ഒരു പ്രധാന ഉദ്യോഗസ്ഥനാണ് മദുരാന്തകൻ ഗന്തരാദിത്യൻ. ക്ഷേത്രങ്ങളുടെ നടത്തിപ്പു സംബന്ധിച്ച് ഇദ്ദേഹം രാജ്യമാകമാനം അന്വേഷണങ്ങൾ നടത്തുകയും കുഴപ്പക്കാരെ ശിക്ഷിക്കുകയും ചെയ്തിരുന്നു.
ബന രാജകുമാരൻ നരസിംഹവർമ്മൻ, സേനാപതി ശ്രീ കൃഷ്ണൻ രാമൻ, സാമന്ത പ്രമുഖൻ വല്ലവരായൻ വന്തിയദേവൻ, നികുതി ഉദ്യോഗസ്ഥനായ ഇരയിരവൻ പല്ലവരായൻ, ഭൂമി സർവേ നടത്തിയ കുരുവൻ ഉലഗലന്തൻ എന്നിവർ ലിഖിതങ്ങളിൽ പരാമർശിക്കപ്പെടുന്നുണ്ട്.
ഒരേ മാതൃകയിലുള്ള ലിഖിതങ്ങൾ
തന്റെ സൈനികനേട്ടങ്ങൾ ലിഖിതങ്ങളിൽ ഉൾപ്പെടുത്താനുള്ള ഇദ്ദേഹത്തിന്റെ ആഗ്രഹം ജീവിതത്തിലെ പ്രധാന ചില സംഭവങ്ങൾ സ്ഥിരമായി കാത്തുസൂക്ഷിക്കപ്പെടാനിടയാക്കിയിട്ടുണ്ട്. നമ്മുടെ അറിവനുസരിച്ച് തന്റെ ലിഖിതങ്ങളിൽ ഇത്തരം വിവരങ്ങൾ ഉൾപ്പെടുത്തിയ ദക്ഷിണേന്ത്യയിലെ ആദ്യ രാജാവാണ് രാജരാജൻ. ഇദ്ദേഹത്തിന്റെ കാലത്തിനുമുൻപ് ദക്ഷിണേന്ത്യയിലെ പല്ലവ, പാണ്ഡ്യ, ചോള വംശങ്ങളിലെ ശക്തരായ ചില രാജാക്കന്മാർ ധാരാളം ഭൂപ്രദേശങ്ങൾ പിടിച്ചെടുത്തിട്ടുണ്ട്. പക്ഷേ ഇവരിലാരും ശിലാലിഖിതങ്ങളിൽ തങ്ങളുടെ വിജയങ്ങൾ രേഖപ്പെടുത്തുന്നത് പരിഗണനയിലെടുത്തിരുന്നില്ല.
എല്ലാ ലിഖിതങ്ങളുടെയും തുടക്കത്തിൽ തന്റെ സൈനികവിജയങ്ങളെക്കുറിച്ച് ഒരു സംക്ഷിപ്തവിവരണം ന‌ൽകുക എന്ന ആശയം രാജരാജന്റേതാണ്. ഇദ്ദേഹത്തിനു ശേഷമുള്ള രാജാക്കന്മാർ ഈ ഉദാഹരണം പിന്തുടരുകയും തങ്ങളുടെ സൈനികവിജയങ്ങളുടെ ഏകദേശം പൂർണ്ണമായ രേഖകൾ ശേഷിപ്പിക്കുകയും ചെയ്തിട്ടുണ്ട് എന്നതിനാൽ രാജരാജന്റെ ഈ പ്രവൃത്തി പ്രശംസനീയമാണ്. ചോളരാജാക്കന്മാരുടെ ശിലാലിഖിതങ്ങളുടെ തുടക്കത്തിൽ കാണുന്ന ചരിത്രപരമായ ആമുഖമൊഴിവാക്കിയാൽ തമിഴ് ദേശത്തുള്ള ശിലാരേഖകൾക്ക് വളരെ ശുഷ്കമായ മൂല്യമേയുള്ളൂ. ഇവയില്ലായിരുന്നുവെങ്കിൽ ദക്ഷിണേന്ത്യൻ ചരിത്രത്തെപ്പറ്റി നമുക്ക് ഇതുവരെ ലഭിച്ചിട്ടുള്ള വിവരങ്ങൾ പോലും ലഭിക്കുക ബുദ്ധിമുട്ടായിരുന്നേനെ.
കർണാടകത്തിലെ മുൽബാഗൾ ജില്ലയിൽ തമിഴിലുള്ള ഒരു ലിഖിതത്തിൽ ഇദ്ദേഹം 19-ആം വർഷത്തിൽ തന്നെ നേടിയ നേട്ടങ്ങൾ ചൂണ്ടിക്കാണിക്കുന്നു. ഇദ്ദേഹത്തിന്റെ മഹത്തായ വിജയങ്ങൾ പരാമർശിക്കുന്ന മൈകീർത്തി എന്ന ലിഖിതത്തിന്റെ ഒരു ഭാഗം താഴെക്കൊടുത്തിരിക്കുന്നു: തഞ്ചാവൂർ ക്ഷേത്രത്തിൽ ഇദ്ദേഹം നൽകിയ എല്ലാ സംഭാവനകളും ശിലയിൽ കൊത്തിവയ്ക്കാനുള്ള ഉത്തരവിൽ നിന്നും രാജരാജന്റെ ചരിത്രപരമായ കാഴ്ച്ചപ്പാട് വ്യക്തമാണ്. തന്റെ നേട്ടങ്ങൾ രേഖപ്പെടുത്തുന്നതിൽ മാത്രമല്ല, തന്റെ മുൻഗാമികളുടെ നേട്ടങ്ങൾ രേഖപ്പെടുത്തുന്നതിലും രാജരാജൻ പ്രത്യേക ശ്രദ്ധ ചെലുത്തിയിരുന്നു. ഉദാഹരണത്തിന് തിരുച്ചിക്കടുത്തുള്ള തിരുമലവടിയിൽ ഇദ്ദേഹ‌ത്തിന്റെ ഭരണകാലത്തുള്ള ഒരു ലിഖിതത്തിൽ വൈദ്യനാഥ ക്ഷേത്രത്തിന്റെ പ്രധാന കോവിൽ പുനർനിർമ്മിക്കണമെന്നും ഭിത്തികൾ തകർക്കുന്നതിനു മുൻപായി അവയിൽ എഴുതിവച്ചിട്ടുള്ള ലിഖിതങ്ങൾ ഒരു ഗ്രന്ഥത്തിലേയ്ക്ക് പകർത്തണമെന്നുമുള്ള ഉത്തരവ് രേഖപ്പെടുത്തിയിട്ടുണ്ട്. ക്ഷേത്രം പുനർനിർമിച്ചശേഷം ഈ രേഖകൾ വീണ്ടും ക്ഷേത്രഭിത്തിയിൽ കൊത്തിവയ്ക്കപ്പെടുകയുണ്ടായി.
മതസംബന്ധമായ നയം
ഇദ്ദേഹം ശൈവമതാനുയായിയായിരുന്നുവെങ്കിലും മറ്റുമതങ്ങളോടും വിഭാഗങ്ങളോടും അനുഭാവപൂർവ്വമായ നയമാണ് സ്വീകരിച്ചത്. ഇദ്ദേഹം വിഷ്ണുവിന്റെ ധാരാളം ക്ഷേത്രങ്ങൾ പണികഴിപ്പിക്കുകയും ചെയ്തിരുന്നു. ശ്രീവിജയ രാജാവായിരുന്ന ശ്രീ മാരവിജയതുംഗവർമ്മന്റെ അഭ്യർത്ഥനയനുസരിച്ച് ഇദ്ദേഹം ബുദ്ധമതവിഹാരമായ ചൂഡാമണി വിഹാരം നിർമ്മിക്കുന്നത് പ്രോത്സാഹിപ്പിക്കുകയും ചെയ്തു. ആനൈമംഗലം ഗ്രാമത്തിൽനിന്നുള്ള നികുതിവരുമാനം ഈ വിഹാരത്തിന്റെ നടത്തിപ്പിനായി രാജരാജൻ നീക്കിവയ്ക്കുകയുണ്ടായി.
തിരുമുറൈ സമാഹരിച്ചത്
തേവാരത്തിന്റെ അൽപ്പഭാഗങ്ങൾ തന്റെ സഭയിൽ കേട്ടശേഷം ഈ പദ്യം സമാഹരിക്കാനുള്ള പദ്ധതി രാജരാജൻ ആരംഭിച്ചു. ഒരു ക്ഷേത്രത്തിലെ പൂജാരിയായിരുന്ന നമ്പി ആണ്ടാർ നമ്പി എന്നയാളുടെ സഹായം ഇദ്ദേഹം ഇതിനായി തേടുകയുണ്ടായി. ദൈവസഹായത്താൽ നമ്പിയ്ക്ക് ചിദംബരത്തെ തില്ലൈ നടരാജ ക്ഷേത്രത്തിനുള്ളിലെ രണ്ടാം ചുറ്റുമതിലിനുള്ളിലുള്ള അറയിൽ പാതി ചിതലരിച്ച നിലയിലുള്ള താളിയോലകൾ ലഭിച്ചു എന്ന് കരുതപ്പെടുന്നു. ക്ഷേത്രബ്രാഹ്മണരായിരുന്ന (ദീക്ഷിതന്മാർ) ഈ സംരംഭത്തെ എതിർത്തുവെങ്കിലും രാജരാജൻ പരിശുദ്ധകവികളുടെ രൂപം ചിദംബരത്തെ തെരുവുകളിൽ സ്ഥാപിച്ച് ഇതിൽ ഇടപെട്ടു. ഇതിനുശേഷം രാജരാജൻ തിരുമുറൈ രക്ഷിച്ചയാൾ എന്ന അർത്ഥത്തിൽ തിരുമുറൈ കണ്ട ചോളൻ എന്നറിയപ്പെടാൻ തുടങ്ങി. അതുവരെ ശിവക്ഷേത്രങ്ങൾക്കുള്ളിൽ ദൈവരൂപം മാത്രമേ ഉണ്ടായിരുന്നുള്ളൂവെങ്കിലും രാജരാജനുശേഷം നായനാർ വിശുദ്ധരുടെ രൂപങ്ങളും ക്ഷേത്രത്തിനുള്ളിൽ സ്ഥാപിക്കുന്നതിനു തുടക്കമായി. സംബന്ധർ, അപ്പർ, സുന്ദരർ എന്നിവരുടെ പദ്യങ്ങൾ നമ്പി ആദ്യത്തെ ഏഴുപുസ്തകങ്ങളിൽ ക്രമീകരിച്ചു. മാണിക്കവാസഗരുടെ തിരുകോവയാർ, തിരുവാചകം എന്നിവ എട്ടാമത്തെ പുസ്തകമായി. മറ്റ് ഒൻപത് വിശുദ്ധരുടെ 28 പദ്യങ്ങൾ ഒൻപതാമത്തെ പുസ്തകമായി. തിരുമൂളരുടെ തിരുമന്ദിരം 10-ആം പുസ്തകമായി. മറ്റു പന്ത്രണ്ട് കവികളുടെ നാൽപ്പത് കവിതകൾ തിരുതോതനാർ തിരുവന്തതി - വിശുദ്ധമായ അന്തതി - 63 നായനാർ വിശുദ്ധരുടെ കവിതകൾ എന്നിവയും പത്താമത്തെ പുസ്തകത്തിന്റെ ഭാഗമാണ്. ഇദ്ദേഹത്തിന്റെ സ്വന്തം കവിതകൾ പതിനൊന്നാം പുസ്തകമായി. ആദ്യ ഏഴു പുസ്തകങ്ങൾ പിൽക്കാലത്ത് തേവാരം എന്നറിയപ്പെട്ടു. ശിവനെ സംബന്ധിച്ചുള്ള അംഗീകൃത ഗ്രന്ഥങ്ങളോടൊപ്പം പിന്നീട് പന്ത്രണ്ടാമത് പുസ്തകമായി സെക്കിഴരുടെ പെരിയ പുരാണം (എ.ഡി. 1135) കൂട്ടിച്ചേർക്കപ്പെട്ടു. ഇത് മുഴുവനായി തിരുമുറൈ അല്ലെങ്കിൽ വിശുദ്ധഗ്രന്ഥം എന്നറിയപ്പെടുന്നു. ഈ ശൈവ സാഹിത്യം ഉദ്ദേശം 600 വർഷകാലത്തെ മതപരവും തത്ത്വചിന്താപരവും സാഹിത്യസംബന്ധിയുമായ വളർച്ചയുടെ ആകെത്തുകയാണ്.
വ്യക്തിജീവിതവും കുടുംബവും
പരാന്തക സുന്ദരചോളന്റെ മൂന്നാമത്തെ സന്താനമായ അരുൾമൊഴിവർണ്ണനായാണ് രാജരാജചോളൻ ജനിച്ചത്. തിരുക്കോവിലൂർ രാജാവായ മാലയമാൻ തിരുമുടി കാരിയുടെ മകളായ വാനവൻ മാദേവിയായിരുന്നു രാജരാജന്റെ അമ്മ. ഇദ്ദേഹത്തിന്റെ മൂത്ത സഹോദരനായ ആദിത്യ രണ്ടാമൻ ഉദ്ദേശം എ.ഡി. 969-ൽ കൊല ചെയ്യപ്പെട്ടു. ഇദ്ദേഹത്തിന്റെ മൂത്ത സഹോദരിയായ ആൾവാർ ശ്രീ കുന്തവതി പിരട്ടിയാരോട് ഇദ്ദേഹത്തിന് വലിയ ബഹുമാനമാണുണ്ടായിരുന്നത്. കുന്ദവതി പിരട്ടിയാർ എന്നായിരുന്നു ഇവർ അറിയപ്പെട്ടിരുന്നത്. രാജരാജ കുന്ദവതി ആൾവാർ എന്നു പേരുണ്ടായിരുന്ന രാജരാജന്റെ ഒരു മകൾക്കെങ്കിലും സഹോദരിയുടെ പേരു നൽകപ്പെട്ടിരുന്നതായി നമുക്കറിയാം. രാജരാജന് ധാരാളം ഭാര്യമാരുണ്ടായിരുന്നു. ലിഖിതങ്ങളിൽ കുറഞ്ഞത് 15 പേരുകളെങ്കിലും ഭാര്യമാരുടെ സ്ഥാനത്ത് പ്രത്യക്ഷപ്പെടുന്നുണ്ട് - ഉലഗമഗാ ദേവിയാരി, തിഡൈപിരൺ മഗൾ ചോള മാദേവിയാർ, അഭിമാനവലിയാർ, തിരൈലോകിയ മാദേവിയാർ, പഞ്ചവൻ മാദേവിയാർ, പിരുത്തിവി മാദേവിയാർ, എലാദ മാദേവിയാർ, മീനവൻ മാദേവിയാർ, നക്കൻ തില്ലൈ അൾസഗിയാർ, കാദൻ തൊങ്കൈയാർ, കൂതൻ വീരണിയാർ, ഇളങ്കോൻ പിച്ചിയാർ. എളങ്കോൻ പിച്ചിയാർ വ‌ള്ളുവരായൻ വന്തിയ‌തേവൻ, കുന്ദവതി നചിയാർ എന്നിവരുടെ മകളായിരുന്നു. രാജരാജന്റെ അറിയപ്പെടുന്ന ഏകമകനായിരുന്ന രാജേന്ദ്രൻ ഒന്നാമന്റെ അമ്മയായിരുന്നു കൊടുമ്പലൂരിലെ രാജകുമാരിയായിരുന്ന വാനതി (ത്രിപുവന മാദേവിയാർ എന്നും ഇവർ അറിയപ്പെട്ടിരുന്നു). രാജരാജന് മൂന്ന് പെണ്മക്കളെങ്കിലുമുണ്ടായിരുന്നു. ഇതിൽ ഒരു മകൾക്ക് പേരിട്ടത് രാജരാജ ചോളന്റെ സഹോദരിയായിരുന്ന കുന്ദവതിയുടെ ഓർമയ്ക്കായിരുന്നു. ഈ മകൾ ചാലൂക്യ രാജകുമാരനായ വിമലാദിത്യനെയാണ് വിവാഹം കഴിച്ചത്. മറ്റൊരു മകളുടെ പേര് മാതേവൽസഗൾ എന്നായിരുന്നു. നടുവിട് പെൺ (നടുവിലുള്ള മകൾ എന്നർത്ഥം) എന്നാണ് ഇവർ തിരുവിലചുഴി ലിഖിതത്തിൽ പരാമർശിക്കപ്പെടുന്നത്. മൂന്നാമത്തെ മകളുടെ പേരെന്തെന്ന് അറിവില്ല.
രാജരാജന്റെ പിൻഗാമിയായത് രാജേന്ദ്ര ചോളൻ ഒന്നാമനായിരുന്നു. ഇദ്ദേഹത്തിന്റെ ജന്മനക്ഷത്രം സദയമായിരുന്നു. രാജരാജന്റെയും മകന്റെയും ഭരണകാലത്ത് ഇത് രാജേന്ദ്രന്റെ ജന്മദിനത്തിൽ അവസാനിക്കുന്ന സദയ-നാൾ വിഴാ എന്ന ഏഴുദിവസം നീണ്ടുനിൽക്കുന്ന ഉത്സവമായി ആഘോഷിച്ചിരുന്നു. തെലുങ്കാന കുല കാല എന്ന സ്ഥാനപ്പേരും രാജരാജനുണ്ടായിരുന്നു. രാജരാജ ശിവപാദ ശേഖരൻ (ഭഗവാൻ ശിവന്റെ പാദം കിരീടമായുള്ളവൻ) എന്ന സ്ഥാനപ്പേരും ഇദ്ദേഹ‌ത്തിനുണ്ടായിരുന്നു.
ഡോക്യുമെന്ററി ചിത്രം
“ദി ഹിഡൺ ടെമ്പിൾസ് ഓഫ് ഇൻഡ്യ.” മിസ്റ്ററീസ് ഓഫ് ഏഷ്യ എന്ന പേരിൽ ദി ലേണിംഗ് ചാനൽ ഇദ്ദേഹത്തെപ്പറ്റി ഒരു ഡോക്യുമെന്ററി നിർമിച്ചിട്ടുണ്ട്. മൈക്കൽ ബെൽ ആണ് ശബ്ദം നൽകിയത്.
ഇതും കാണുക
വർഗ്ഗം:ചോളരാജവംശം വർഗ്ഗം:ഇന്ത്യയിലെ രാജാക്കന്മാർ വർഗ്ഗം:തമിഴ് രാജാക്കന്മാർ വർഗ്ഗം:ചോളരാജാക്കന്മാർ
ആഡ്ബ്ലോക്ക് പ്ലസ്
മോസില്ല ഫയർഫോക്സ് (മൊബൈലിലും), ഗൂഗിൾ ക്രോം, ഇന്റർനെറ്റ് എക്സ്പ്ലോറർ, ഓപ്പറ, സഫാരി, യാൻഡെക്സ് ബ്രൗസർ എന്നിവയിൽ പ്രവർത്തിക്കുന്ന സ്വതന്ത്ര ലൈസൻസിലുള്ള ഒരു കൊണ്ടന്റ്-ഫിൽട്ടറിങ്ങ് സോഫ്റ്റ്‌വെയറാണ് (ആഡ്-ഓൺ) ആഡ്ബ്ലോക്ക് പ്ലസ്. 2012 നവംബറിൽ ആൻഡ്രോയിഡ് ഉപകരണങ്ങളിൽ പ്രവർത്തിക്കുന്ന ഒരു ആപ്ലിക്കേഷനും പുറത്തിറക്കി. മൈക്കൽ മക്ഡൊണാൾഡ് ആണ് ഈ എക്‌സ്‌റ്റൻഷൻ വികസിപ്പിച്ചത്. ബ്രൗസറുകളിൽ തെളിയുന്നതും പ്രത്യക്ഷപ്പെടുന്നതുമായ പരസ്യങ്ങളെയും മറ്റും ഡൗൺലോഡ് ചെയ്യുന്നതിൽ നിന്നും സംരക്ഷിക്കുന്നു. എന്നാൽ ആഡ്ബ്ലോക്കുമായി കമ്പനിക്ക് യാതൊരു ബന്ധവുമില്ല.
അവലംബം
വർഗ്ഗം:സ്വതന്ത്ര സോഫ്റ്റ്‌വെയർ
ഗോവർദ്ധനഗിരീശം സ്മരാമി
മുത്തുസ്വാമി ദീക്ഷിതർ സംസ്കൃതഭാഷയിൽ രചിച്ചിരിക്കുന്ന ഒരു കൃതിയാണ് ഗോവർദ്ധനഗിരീശം സ്മരാമി. ഹിന്ദോളം രാഗത്തിൽ രൂപകതാളത്തിലാണ്   ഈ കൃതി ചിട്ടപ്പെടുത്തിയിരിക്കുന്നത്.
പല്ലവി
ഗോവർദ്ധനഗിരീശം സ്മരാമി അനിശം ഗോപികാമനോഹരം ഗർവിതകം സാദിഹരം
ചരണം
ഗോവിന്ദനാമസാരം ഗജേന്ദ്രരക്ഷണധീരം കവിജനഹൃന്മന്ദാരം കനകജിതസുശരീരം രവിശശിനയനവിലാസം രമണീയമുഖാഭാസം ശിവഗണാദിവിശ്വാസം ശ്രീഗുരുഗുഹമനോല്ലാസം
പുറത്തേക്കുള്ള കണ്ണികൾ
വർഗ്ഗം:മുത്തുസ്വാമി ദീക്ഷിതർ ചിട്ടപ്പെടുത്തിയ കൃതികൾ വർഗ്ഗം:സംസ്കൃതം ഭാഷയിൽ ചിട്ടപ്പെടുത്തിയ സംഗീതകൃതികൾ വർഗ്ഗം:ഹിന്ദോളം രാഗത്തിൽ ചിട്ടപ്പെടുത്തിയ കൃതികൾ വർഗ്ഗം:രൂപകതാളത്തിൽ ചിട്ടപ്പെടുത്തിയ കൃതികൾ
ഉഷ് ലുസീയദഷ്
വാസ്കൊ ദ ഗാമ ഇന്ത്യയിലേക്കു നടത്തിയ ആദ്യ സമുദ്രയാത്രയുടെ ചരിത്രപരവും ഭാവനാസമ്പന്നവുമായ ഒരു കാവ്യവിവരണമാണ് 1572-ൽ പോർച്ചുഗീസ് ഭാഷയിൽ വിരചിതമായ ' ഉഷ് ലുസീയദഷ്' അഥവാ 'ലുസിയാദുകളുടെ ഇതിഹാസം'. പതിനാറാം നൂറ്റാണ്ടിലെ പോർച്ചുഗീസ് അധിനിവേശപദ്ധിതിയും സാംസ്കാരിക മുന്നേറ്റവും ഉദ്ഘോഷിക്കുന്ന ഈ ഇതിഹാസത്തിന്റെ രചയിതാവ് ലുയീഷ് വാഷ് ദ് കമോയിങ്ങ്ഷ് (1524-1580) എന്ന പോർച്ചുഗീസ് കവിയാണ്. വാസ്കൊ ദ ഗാമ ഇന്ത്യയിലേക്കു നടത്തിയ ആദ്യ സമുദ്രയാത്രയുടെ ചരിത്രപരവും ഭാവനാസമ്പന്നവുമായ വിവരണമാണ് ഈ കൃതിയുടെ ഉള്ളടക്കം.
മുഖ്യപ്രമേയം
പോർച്ചുഗലിന്റെ ദേശീയേതിഹാസമെന്നു പരക്കെ അറിയപ്പെടുന്നെങ്കിലും, ഇന്ത്യയുമായി, പ്രത്യേകിച്ചും കേരളവുമായുള്ള ഒരു പാശ്ചാത്യരാജ്യത്തിന്റെ പ്രഥമ സമാഗമവും പാരസ്പര്യവുമാണ് ഈ മഹാകാവ്യത്തിന്റെ മുഖ്യപ്രമേയം. സിന്ധു,ഗംഗാ നദികളുടെ സാന്നിദ്ധ്യം,സാമൂതിരിയുടെയും കൊച്ചി രാജാവിന്റെയും പടയോട്ടങ്ങൾ, കേരളത്തിലെ ഇതര നാട്ടുരാജ്യങ്ങളുടെ സൈനിക ഇടപെടലുകൾ, മലബാറിലെ സാമൂഹിക-സാംസ്കാരിക വർണ്ണനകൾ എന്നിവയാൽ സമ്പുഷ്ടമാണ് ഈ മഹാകാവ്യം, കേരളത്തിന്റെ ഭാഷ, സംസ്കാരം, സമൂഹം എന്നീ മേഖലകളിൽ ഈ രണ്ടു രാജ്യങ്ങളുമായി നടന്ന വിനിമയങ്ങളുടെ ഒരു സുപ്രധാനരേഖയാണിത്.
വിവർത്തനം
എണ്ണായിരത്തിലധികം വരികളുള്ള ഈ മഹാകാവ്യത്തിൻ്റെ സമ്പൂർണ്ണ ഗദ്യമൊഴിമാറ്റം മലയാളത്തിൽ ഡോ ഡേവിസ് സി.ജെ പ്രസിദ്ധീകരിച്ചിട്ടുണ്ട്.
അവലംബം
<References/>
ശേവക് റാം തെക്ചന്ദ് നൊട്ടാണി
ആദ്യകാല തമിഴ്- മലയാളചലച്ചിത്രസംവിധായകനായിരുന്നു ശേവക് റാം തെക്ചന്ദ് നൊട്ടാണി എന്ന '''എസ്. നൊട്ടാണി''' (English: S. Nottani). ആദ്യ മലയാള ശബ്ദ ചലച്ചിത്രം ബാലൻ (1938), ജ്ഞാനാംബിക (1940) എന്നിവ സംവിധാനം ചെയ്തത് ഇദ്ദേഹമാണ്.
ജീവിതരേഖ
കറാച്ചി സ്വദേശിയായ ഇദ്ദേഹം പാർസി സമുദായംഗമായിരുന്നു.
പുറത്തേക്കുള്ള കണ്ണികൾ
വർഗ്ഗം:ചലച്ചിത്രസംവിധായകർ വർഗ്ഗം:മലയാളചലച്ചിത്രസംവിധായകർ വർഗ്ഗം:തമിഴ്‌ ചലച്ചിത്രസം‌വിധായകർ വർഗ്ഗം:ഇന്ത്യൻ ചലച്ചിത്രസംവിധായകർ വർഗ്ഗം:ഇന്ത്യൻ ചലച്ചിത്രസം‌വിധായകർ - അപൂർണ്ണലേഖനങ്ങൾ
വസൂരിമാല
കൊടുങ്ങല്ലുർ ക്ഷേത്രത്തിൽ കൊടുങ്ങല്ലൂർ ഭഗവതിക്കൊപ്പം കുടികൊള്ളുന്ന ദേവിയാണ് വസൂരിമാല. ദാരികന്റെ പത്നിയായ മനോദരിയാണ് വസൂരിമാല എന്നാണ് വിശ്വാസം.
വസൂരിമാലത്തോറ്റം
പൊലിക പൊലിക പൊലിക ഭഗവതിയെ പൊലിക
പൊലിക തായെ തിരുനാൾ പൊലിക
ഏറപ്പൊലിക ഭഗവതിയോ വള്ളുവൈനാട്
ഏറപ്പൊലിക ഭഗവതിയോ ഏറ്വൈനാടോ
(പൊലിച്ചു പാട്ട് വസൂരിമാലതോറ്റം)
ഐതിഹ്യം
ആദിപരാശക്തിയുടെ ഉഗ്ര അവതാരമായ ശ്രീ ഭദ്രകാളി ദാരികനെ യുദ്ധത്തിൽ വധിക്കുമെന്ന് ഉറപ്പായപ്പോൾ അതീവ ദുഖിതയായ ദാരിക പത്നി മനോദരി പരമശിവനെ തപസ്സുചെയ്യുകയും, ശ്രീ പാർവ്വതിയുടെ നിർബന്ധപ്രകാരം ശിവൻ മനോദരിക്കു മുമ്പിൽ പ്രത്യക്ഷരാവുകയും ചെയ്തു. തുടർന്ന് തന്റെ വിയർപ്പു തുള്ളികൾ മനോദരിക്ക് നൽകി " ഇത് കൊണ്ടുപോയി മനുഷ്യരുടെ മേൽ തളിക്കുക, നിനക്ക് വേണ്ടതെല്ലാം മനുഷ്യർ നൽകുമെന്ന്" അരുളിച്ചെയ്തു ശിവൻ ഉടനടി അപ്രത്ക്ഷമാവുകയും ചെയ്തു. ഭദ്രകാളിയുടെ തന്റെ പതിയുടെ ചേതിച്ചശ്ശിരസ്സ് കയ്യിലേന്തി വേതാളപ്പുറത്തേറി ശിവഗണങ്ങളോടൊപ്പം വിജയഭേരി മുഴക്കി വരുന്നതു കണ്ട മനോദരിക്ക് കോപം ഇരട്ടിക്കുകയും കയ്യിലുണ്ടായിരുന്ന വിയർപ്പു തുള്ളികൾ ഭഗവതിയുടെ മേൽ തളിക്കുകയും ചെയ്തു. ഭദ്രകാളിയുടെ ശരീരത്തിൽ വിയർപ്പു തുള്ളികൾ പതിഞ്ഞ ഭാഗങ്ങളിലെല്ലാം വസൂരി പൊങ്ങുകയും ക്ഷീണിച്ചവശയാവുകയും ചെയ്തു. ഇതറിഞ്ഞ് കോപിതനായ ശിവന്റെ കണ്ഠത്തിൽ പിറവിയെടുത്ത് കർത്തിലൂടെ പുറത്തു വന്ന കണ്ഠാകർണ്ണനെ ഭദ്രകാളിയുടെ വസൂരി മാറ്റാനായി നിയോഗിക്കുകയും ചെയ്തു. കണ്ഠാകർണ്ണൻ വസൂരി ബാധിതയായ ഭദ്രകാളിയുടെ കാൽപാദം മുതൽ കഴുത്തു വരെയുള്ള വസൂരികുരുക്കൾ നക്കിത്തുടച്ചില്ലാതാക്കി. എന്നാൽ മുഖത്തെ വസൂരിക്കലകൾ ഇല്ലാതാക്കാൻ ശ്രമിച്ച കണ്ഠാകർണ്ണനെ സഹോദരസ്ഥാനീയൻ ആയതിനാൽ മുഖത്തോട് മുഖം ചേർക്കുന്നത് ശെരിയല്ല എന്ന് പറഞ്ഞു ഭദ്രകാളി തടഞ്ഞു. തുടർന്ന് കണ്ഠാകർണ്ണൻ ഭദ്രകാളിയുടെ നിർദ്ദേശപ്രകാരം മനോദരിയെ അവരുടെ മുന്നിൽ എത്തിക്കുകയും കോപാകുലയായ ഭദ്രകാളി അവരുടെ കണ്ണും, ചെവിയും, കാലുകളും വെട്ടിമാറ്റി, ഇനി നീ ഒരിക്കലും കണ്ടും കേട്ടും ഓടിയും ചെന്ന് മനുഷ്യരെ ഉപദ്രവിക്കരുതെന്ന് ശാസിച്ചു. പിന്നീട് തന്റെ തെറ്റുകളേറ്റു പറഞ്ഞ മനോദരിയോട് അലിവു തോന്നിയ പരാശക്തി അവർക്ക് വസൂരിമായ എന്ന പേരുനൽകി സന്തത സഹചാരിയായി കൂടെ വാഴിക്കുകയും ചെയ്തു. വസൂരിമാല ബാധിക്കുന്നതു കൊണ്ടാണ് വസൂരിരോഗം ഉണ്ടാകുന്നത് എന്നായിരുന്നു പണ്ടുകാലത്തെ ചില ആളുകളുടെ സങ്കല്പം. പകർച്ചവ്യാധി ബാധിച്ച രോഗികളെ സുഖപ്പെടുത്താൻ കണ്ഠാകർണ്ണനെയും വസൂരിമാലയെയും രോഗിയുടെ സമീപത്തേക്ക് ഭഗവതി അയക്കുമെന്നാണ് വിശ്വാസം.
വർഗ്ഗം:തെയ്യങ്ങൾ
വൈ‌.എസ്.ആർ. കോൺഗ്രസ്
ഹൈദരബാദ് ആസ്ഥാനമായുള്ള ഒരു രാഷ്ട്രീയ പാർട്ടിയാണ് വൈ‌ എസ് ആർ കോൺഗ്രസ് ((തെലുഗു: వై యస్ ఆర్ కాంగ్రెస్ పార్టీ ) (മലയാളത്തിൽ: യുവജന തൊഴിലാളി കർഷക പാർട്ടി)).മുൻ ആന്ധ്രാപ്രദേശ് മുഖ്യമന്ത്രി വൈ‌.എസ്. രാജശേഖര റെഡ്ഡി കൊല്ലപ്പെട്ടതിനെ തുടർന്ന് അദ്ദേഹത്തിന്റെ ആരാധകനും പാർട്ടിപ്രവർത്തകനുമായ ശിവകുമാർ ആണ് വൈ‌ എസ് ആർ കോൺഗ്രസ് ആരംഭിച്ചത്. 2011ൽ രാജശേഖര റെഡ്ഡിയുടെ മകൻ വൈ.എസ്. ജഗന്മോഹൻ റെഡ്ഡി സാരഥ്യം ഏറ്റെടുത്തു.
വർഗ്ഗം:ഇന്ത്യയിലെ രാഷ്ട്രീയകക്ഷികൾ
കരോളിൻ ഹപ്പെർട്ട്
ആദ്യകാല ജീവിതം
ഒരു ഇംഗ്ലീഷ് ഭാഷാ അദ്ധ്യാപികയായിരുന്ന ആനിക് (née Beau, 1914-1990),ഒരു ഇരുന്പുപണപ്പെട്ടി നിർമ്മാതാവ് റെയ്മണ്ട് ഹപ്പെർട്ട് (1914-2003) എന്നിവർക്ക് പാരീസിൽ 16 ആറോൺഡിസ്മെന്റിൽ ഹപ്പെർട്ട് ജനിക്കുകയും വില്ലീ ഡിആവ്രെയിൽ വളരുകയും ചെയ്തു. ചലച്ചിത്രഭിനേത്രിയായ ഇസബെല്ല ഹപ്പെർട്ട് ഉൾപ്പെടെ ഒരു സഹോദരനും മൂന്ന് സഹോദരിമാരും അവർക്കുണ്ട്. റെയ്മണ്ട് ഹപ്പെർട്ട് യഹൂദ വംശജനായിരുന്നു. അദ്ദേഹത്തിന്റെ യഹൂദകുടുംബം ആസ്ട്രിയ-ഹംഗറി (ഇപ്പോൾ പ്രസേവ്), അൽസാസ്-ലൊറെയ്ൻ എന്നിവിടങ്ങളിൽ നിന്നുള്ളവരായിരുന്നു. അമ്മയുടെ കത്തോലിക്കാ വിശ്വാസത്തിൽ അവർ വളർത്തപ്പെട്ടു. അമ്മയുടെ ഭാഗത്തുനിന്ന് അവൾ 1910 കളിൽ 1920 കളിലും മുൻനിര ഫാഷൻ ഡിസൈൻ ഹൗസുകളിലൊന്നായിരുന്ന കാലോട്ട് സോയർസിൽ നിന്നുള്ള കൊച്ചുമകളാണ്.
പുറം കണ്ണികൾ
വർഗ്ഗം:1950-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഫ്രഞ്ച് ചലച്ചിത്രസംവിധായകർ
കളത്തിൽ ശ്രീരുദ്രാ ദേവി ക്ഷേത്രം
തൃശ്ശൂർ ജില്ലയിലെ ചാവക്കാട് നഗരസഭയിൽ ഉൾപ്പെട്ട മണത്തലയുടെ കിഴക്ക് ഭാഗത്തായി, കനോലി കനാലിൻറെ തീരത്ത് സ്ഥിതി ചെയ്യുന്ന ക്ഷേത്രമാണ്, കളത്തിൽ ശ്രീരുധിരമാല ഭഗവതി ക്ഷേത്രം എന്ന പേരിൽ അറിയപ്പെടുന്ന കളത്തിൽ ശ്രീരുദ്രാ ദേവി ക്ഷേത്രം. ചിത്രകൂടക്കല്ലുകളിൽ നാഗങ്ങളെ പ്രതിഷ്ഠിച്ചിട്ടുള്ള കേരളത്തിലെ അപൂർവ്വം ക്ഷേത്രങ്ങളിൽ ഒന്നാണ് ഈ ക്ഷേത്രം.
ഐതിഹ്യം
ആയിരത്തിൽപരം വർഷം പഴക്കമുള്ള ഈ ക്ഷേത്രത്തിലെ കുലദേവത കളത്തിൽ ദേവിയാണ്. അക്കാലത്ത്, ചാവക്കാട് ദേശത്തെ ഈഴവരിൽ ഒരു പ്രബല തറവാട്ടുകാരായിരുന്ന കളത്തിൽ തറവാട്ടിലെ ഒരു കാർന്നവർ കാനാത്തൂർ ഗ്രാമത്തിലെ ഒരു ബ്രാഹ്മണ സ്ത്രീയെ പ്രണയിച്ചു വിവാഹം കഴിക്കുകയും അവരെ തൻറെ സ്വദേശമായ മണത്തലയിൽ കൊണ്ടുവന്ന് ഇവിടെ ജീവിക്കുകയും ചെയ്തു. ഈ ബ്രാഹ്മണ സ്ത്രീയാണ് ഇവിടത്തെ പരദേവതയായി ആരാധിക്കപ്പെട്ടുവരുന്നത്.
ഉപദേവതകൾ
ക്ഷേത്രത്തിനു പുറത്ത് മേലേക്കാവ് എന്നും അകത്ത് കീഴെക്കാവ് എന്നും പേരുള്ള രണ്ട് സർപ്പക്കാവുകളുണ്ട്. ഈ കാവുകളിൽ ഒരേസമയം പറനാഗങ്ങളുടെയും, കുഴിനാഗങ്ങളുടെയും, സ്ഥലനാഗങ്ങളുടെയും സാന്നിദ്ധ്യമുണ്ട്. കരിനാഗങ്ങൾ, മണിനാഗങ്ങൾ, അഞ്ജനമണിനാഗങ്ങൾ എന്നിവ ഇവിടെ സ്ഥിരം സാന്നിദ്ധ്യമുള്ള നാഗങ്ങളാണ്.
ഉത്സവങ്ങൾ
ഇവിടത്തെ പ്രധാന ഉത്സവം, മേടമാസത്തിലെ ദേവിയുടെ ജന്മനക്ഷത്രമായ ഉത്രം നാളിൽ നടത്തുന്ന പ്രതിഷ്ഠാദിന മഹോത്സവമാണ്. പ്രതിഷ്ഠാദിനത്തിനു മുന്നോടിയായി കളമെഴുത്തും പാട്ടും നടത്താറുണ്ട്.
പുറത്തേക്കുള്ള കണ്ണികൾ
വർഗ്ഗം:കേരളത്തിലെ ക്ഷേത്രങ്ങൾ വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ദേവീക്ഷേത്രങ്ങൾ
ഒറ്റമുറി വെളിച്ചം
രാഹുൽ റിജി നായർ തിരക്കഥയെഴുതി സംവിധാനം ചെയ്ത 2017 ലെ മലയാള ചലച്ചിത്രമാണ് ഒറ്റമുറി വെളിച്ചം (English: Light in the Room). ഫസ്റ്റ് പ്രിന്റ് സ്റ്റുഡിയോയുടെ ബാനറിലാണ് ഇത് നിർമ്മിച്ചത്. വിനീത കോശിയും ദീപക് പറമ്പോളും പ്രധാന കഥാപാത്രങ്ങളെ അവതരിപ്പിക്കുന്നു. ഒറ്റപ്പെട്ട ഗ്രാമത്തിൽ ഭർത്താവിനൊപ്പം ഒറ്റമുറിയിലേക്ക് മാറുന്ന വിവാഹിതയായ പെൺകുട്ടിയുടെ യാത്രയാണ് ചിത്രം അനാവരണം ചെയ്യുന്നത്.ഇന്ത്യയിലെ വൈവാഹിക ജീവിതത്തിലെ  ബലാത്സംഗത്തിന്റെ സാമൂഹിക പ്രശ്‌നമാണ് ചിത്രം അവതരിപ്പിക്കുന്നത്. ഈ വർഷത്തെ മികച്ച ഫീച്ചർ ഫിലിം ഉൾപ്പെടെ 2017 ലെ കേരള സ്റ്റേറ്റ് ഫിലിം അവാർഡിൽ ഈ ചിത്രം 4 അവാർഡുകൾ നേടി. 2018 മെയ് 11 ന് ന്യൂയോർക്ക് ഇന്ത്യൻ ഫിലിം ഫെസ്റ്റിവലിൽ ലോക പ്രീമിയർ വിഭാഗത്തിൽ ഈ ചിത്രം ഉണ്ടായിരുന്നു. മീഡിയ പ്ലാറ്റ്‌ഫോം അടിസ്ഥാനമാക്കിയുള്ള ഒരു ഇന്ത്യൻ സബ്‌സ്‌ക്രിപ്‌ഷനായ ഇറോസ് നൗയിലൂടെ 2018 നവംബറിൽ ചിത്രം ഒറിജിനലായിപുറത്തിറങ്ങി.
കഥാസംഗ്രഹം
ഇടതൂർന്ന വനത്താൽ ചുറ്റപ്പെട്ട ഒരു കുന്നിൻ ഗ്രാമത്തിന്റെ പശ്ചാത്തലത്തിലാണ് സിനിമ നടക്കുന്നത്. നശിച്ചുകൊണ്ടിരിക്കുന്ന തേയിലത്തോട്ട നടുക്കാണ് ചന്ദ്രനുമായുള്ള വിവാഹത്തിന് ശേഷം സുധ ഇവിടെ എത്തുന്നത്.ചന്ദ്രന്റെ സഹോദരനും വൃദ്ധയായ അമ്മയ്‌ക്കുമൊപ്പം അവർ ഒരു ഒറ്റ മുറിയിലെ വീട്ടിൽ താമസിക്കുന്നു.ദമ്പതികളുടെ മുറി വേർതിരിക്കുന്നത് തുണികൊണ്ടുള്ള ഒരു കർട്ടൻ ഇട്ടുകൊണ്ടാണ്. സ്വിച്ച് ഇല്ലാതെ മുറിയിൽ വിചിത്രമായ ഒരു പ്രകാശമുണ്ട്. അത് പലപ്പോഴും നിറങ്ങൾ മാറുന്നു. തന്റെ മഹത്തായ കണ്ടുപിടുത്തമാണെന്നാണ് ചന്ദ്രൻ പറയുന്നത്. ആ വെളിച്ചം സുധയുടെ സ്വകാര്യതയെ നഷ്ടപ്പെടുത്തുകയും അവളെ വേട്ടയാടാൻ തുടങ്ങുകയും ചെയ്യുന്നു.സുധയുടെ മേൽ ആധിപത്യം സ്ഥാപിക്കാൻ ചന്ദ്രൻ പല പ്രവർത്തികളിലും ഏർപ്പെടുന്നു. കടുത്ത ആഘാതത്തിനിടയിൽ, തനിക്ക് യാതൊരു പിന്തുണയുമില്ലെന്ന് മനസിലാക്കിയ സുധ തന്റെ നിലനിൽപ്പിനായി പോരാടാൻ തീരുമാനിക്കുകയും ചന്ദ്രനെതിരെ പ്രതികാരം തേടുകയും ചെയ്യുന്നു. സ്ത്രീയുടെ ഒരു അഭിപ്രായങ്ങൾക്കോ നിർദ്ദേശങ്ങൾക്കോ ഒരു വിലയും കല്പിക്കാത്ത ചന്ദ്രൻ അവളെ കായികമായി കീഴ്പ്പെടുത്തുന്നു.ആ നാട്ടിൽ നിന്നും രക്ഷപ്പെടാൻ ശ്രമിച്ചെങ്കിലും പരാജയപ്പെടുകയും ചന്ദ്രന്റെ മാരകമായ അതിക്രമത്തിനിരയാവുകയും ചെയ്യുന്നു. ചന്ദ്രന്റെ ഇത്തരം ചെയ്തികളെ എതിർക്കാൻ കെല്പില്ലാത്തവരാണ് അമ്മയും സഹോദരനും. ചന്ദ്രനെതിരെ പ്രതികാരം ചെയ്യാൻ ശ്രമിക്കുന്നുണ്ടെങ്കിലും അതെല്ലാം നിഷ്ഫലമാകുന്നു. അവസാനം മദ്യപിച്ച് വെള്ളക്കെട്ടിൽ വീണുപോകുന്ന അയാളെ സുധയ്ക്ക് രക്ഷിക്കാനാകുമായിരുന്നെങ്കിലും അവൾ അതിനു തയ്യാറാകുന്നില്ല. അത്രയധികം വേദനയും പീഢനവും ചന്ദ്രനിൽ നിന്നും അവൾക്ക് നേരിടേണ്ടി വന്നിട്ടുണ്ട്. ചന്ദ്രന്റെ മരണത്തോടെ അവളെ കീഴ്‍പ്പെടുത്താൻ വരുന്ന ചന്ദ്രന്റെ അനുജനുനേരെ അവൾ തന്റേടത്തോടെ നിന്നു പ്രതികരിക്കുന്നു. അവസാനം അവളുടെ മുറിയിലെ അണക്കാൻ പറ്റാത്ത വെളിച്ചത്തിന് ഒരു സ്വിച്ച് ഘടിപ്പിച്ച് വെളിച്ചം അണയ്ക്കുന്നതോടെ സിനിമ അവസാനിക്കുന്നു.
അനുബന്ധം
വർഗ്ഗം:മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ വർഗ്ഗം:2017-ൽ പുറത്തിറങ്ങിയ മലയാളചലച്ചിത്രങ്ങൾ
എൻജോയ് എൻചാമി
ലഘുചിത്രം|കവർ ഒരു തമിഴ് റാപ് ഗാനമാണ് 'എൻജോയ് എൻചാമി'. 2021 ൽ പുറത്തിറങ്ങിയ ഈ ഗാനം 23 ദിവസങ്ങൾകൊണ്ട് 7.4കോടിയിലേറെ പേർ (74,643,521) കണ്ടതായി മാധ്യമങ്ങൾ റിപ്പോർട്ടു ചെയ്തിരുന്നു. പാടിയവർക്ക് ആദരവേകി അമുൽ പോസ്റ്ററും നെറ്റ്ഫ്ലിക്സ്  കൂ..കൂ മെമും പുറത്തിറക്കി. സ്വതന്ത്രകലാകാരന്മാരെയും സംഗീത പ്രതിഭകളെയും പ്രോത്സാഹിപ്പിക്കുന്നതിന് എ.ആർ. റഹ്മാന്റെ നേതൃത്വത്തിൽ തുടക്കമിട്ട മാജ്ജാ യൂട്യൂബ് ചാനൽവഴി മാർച്ച് ഏഴിനാണ് 'എൻജോയ് എൻചാമി' പുറത്തിറങ്ങിയത്. മൂന്ന് മാസമെടുത്ത് 200 പേരാണ് 5.05 മിനിട്ട് ദൈർഘ്യമുള്ള ഈ മ്യൂസിക്കൽ ആൽബത്തിൽ പ്രവർത്തിച്ചത്.
ഉള്ളടക്കം
വളക്കൂറുള്ള കറുത്ത മൺതരികൾ വാദ്യങ്ങളുടെ താളത്തിനൊത്ത് ഇളകുന്നതിന്റെ ക്ലോസ് ദൃശ്യങ്ങളോടെയാണ് ആൽബം തുടങ്ങുന്നത്. എൻജോയ് എന്ന ഇംഗ്ലീഷ് വാക്ക്​ ഉപയോഗിക്കുകയല്ല ചെയ്​തിരിക്കുന്നത്​. എൻ തായ്​ (എൻറെ അമ്മ) എന്ന അർഥവും തമിഴിൽ എൻ ജായ്​ എന്ന വാക്കിന്​ ഉണ്ട്​. എന്റെ അമ്മയാണ്​ എന്റെ ദൈവമെന്ന അറിവിന്റെ ആഹ്വാനവും പ്രകൃതിയെ അമ്മയായും ദൈവമായും കാണണമെന്ന വള്ളിയമ്മയുടെ ആഹ്വാനവുമൊക്കെയാണ് 'എൻജോയ് എൻചാമി'. തമിഴ്​നാട്ടിൽ നിന്ന് ശ്രീലങ്കയിലേക്ക് തോട്ടം പണിക്കായി കൊണ്ട് പോകുകയും നല്ലകാലമെല്ലാം തോട്ടങ്ങളിൽ എല്ലുമുറിയെ പണിയെടുക്കുകയും ആരോഗ്യം നശിക്കുമ്പോൾ വെറും കയ്യോടെ മടക്കി അയക്കപ്പെടുകയും ചെയ്യുന്നവരുടെ ദയനീയതയാണ് ആൽബം ചൂണ്ടിക്കാട്ടുന്നത്.
കലാകാരന്മാർ
തമിഴ് ഗായിക ദീയും (ദീക്ഷിത വെങ്കിടേശൻ) ഗായകൻ അറിവും ചേർന്നാണ് ഈ ഗാനം പാടിയഭിനയിച്ചത്. മാജ്ജായുടെ ആദ്യ മ്യൂസിക് ആൽബം ആയിരുന്നു ഇത്. സന്തോഷ് നാരായണനാണ് ആൽബത്തിന്റെ നിർമ്മാണം. അമിത് കൃഷ്​ണൻ സംവിധാനവും.
വരികൾ
കുക്കൂ കുക്കൂ താത്താ താത്താ കളവെട്ടി
കുക്കൂ കുക്കൂ പൊന്തുല യാര് മീൻകൊത്തി
കുക്കൂ കുക്കൂ തണ്ണിയിൽ ഓടും തവളക്കി
കുക്കൂ കുക്കൂ കമ്പിളി പൂച്ചി തങ്കച്ചി
സജിത മഠത്തിൽ
നാടകരംഗത്തും ചലച്ചിത്രരംഗത്തും പ്രവർത്തിക്കുന്ന ഒരു അഭിനേതാവാണു് സജിത മഠത്തിൽ. മികച്ച രണ്ടാമത്തെ നടിക്കുള്ള 2012-ലെ കേരള സർക്കാരിന്റെ പുരസ്കാരം ഷട്ടർ എന്ന ചിത്രത്തിലെ അഭിനയത്തിന് സജിതയ്ക്കു ലഭിച്ചു. ഇപ്പോൾ ഡൽഹിയിലെ സംഗീത നാടക അക്കാദമിയിൽ ഡെപ്യൂട്ടി സെക്രട്ടറിയായി പ്രവർത്തിക്കുന്നു. ആദിമധ്യാന്തം, ഷട്ടർ, വീരപുത്രൻ, ഈ അടുത്ത കാലത്ത് തുടങ്ങിയ സിനിമകളിൽ അഭിനയിച്ചിട്ടുണ്ട്. അഭിനേത്രി എന്ന സ്ത്രീവാദനാടകവേദിയിലൂടെ പുറത്തുവന്ന ചിറകടിയൊച്ചകൾ എന്ന നാടകത്തിന്റെ ആവിഷ്കാരത്തിൽ പ്രധാന പങ്കുവഹിച്ചു.
കൊൽക്കൊത്തയിലെ രബീന്ദ്ര ഭാരതി സർവകലാശാലയിൽ നിന്നു നാടകത്തിൽ എം.എ ബിരുദവും, കോട്ടയത്തെ മഹാത്മ ഗാന്ധി സർവകലാശാലയിൽ നിന്ന് എം ഫിലും നേടി. ഡെൽഹിയിലെ ജവഹർലാൽ നെഹ്‌റു സർവകലാശാലയിൽ പി.എച്ച്.ഡിക്കായുള്ള ഗവേഷണം നടത്തിയിട്ടുണ്ട്. .
വിവാദം
2008 മുതൽ കേരള ചലച്ചിത്ര അക്കാദമി ഡെപ്യൂട്ടി ഡയറക്ടറായിരുന്ന സജിതയെ 2012-ൽ കാരണമൊന്നും കാണിക്കാതെ പുറത്താക്കി.
അവലംബങ്ങൾ
വർഗ്ഗം:മികച്ച രണ്ടാമത്തെ നടിക്കുള്ള കേരളസംസ്ഥാന ചലച്ചിത്ര പുരസ്കാരം ലഭിച്ചവർ വർഗ്ഗം:മലയാളനാടകനടിമാർ വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ വർഗ്ഗം:മലയാളചലച്ചിത്രനടിമാർ
ഇന്ദിരാ പൊതുവാൾ
ആൾ ഇന്ത്യാ റേഡിയോ ഇംഗ്ലീഷ് വാർത്താവതാരകയായിരുന്നു ഇന്ദിരാ പൊതുവാൾ(ജനനം 1926).